text:
Kodi Makolo Angatani Kuti Aphunzitse Ana Awo Nkhani Zokhudza Kugonana?
Yankho la m’Baibulo
Kodi ndani amene ayenera kuphunzitsa ana nkhani zokhudza kugonana? Baibulo limapereka udindo umenewu kwa makolo, ndipo makolo ambiri aona kuti kutsatira malangizo otsatirawa n’kothandiza:
Musamachite manyazi. Baibulo limanena mosapita m’mbali nkhani zokhudza kugonana komanso ziwalo zobisika, ndipo Mulungu anauza mtundu wa Isiraeli kuti “ana” aziphunzitsidwa nkhani zoterezi. (Deuteronomo 31:12; Levitiko 15:
2, 16-19) Mungagwiritse ntchito mawu olemekezeka potchula ziwalo zobisika kapena pokambirana nkhani zogonana n’cholinga choti nkhaniyo ikhale yosachititsa manyazi.
Muziwaphunzitsa pang’onopang’ono. Mwana wanu akafika paunyamata, musamuuze zonse zokhudza kugonana pa nthawi imodzi, koma muzimuuza pang’onopang’ono mogwirizana ndi msinkhu wake.
—1 Akorinto 13:11.
Muziwaphunzitsa mfundo za makhalidwe abwino. N’zoona kuti ana angaphunzire zinthu zina zokhudza kugonana monga mbali ya maphunziro awo kusukulu. Komabe, Baibulo limalimbikitsa makolo kuti kuwonjezera pa kuphunzitsa ana awo nkhani zokhudza kugonana, aziwaphunzitsanso kuti adziwe anthu okhawo amene ndi oyenerera kugonana.
—Miyambo 5: 1-23.
Muzimvetsera. Mwana wanu akakufunsani nkhani zokhudza kugonana, musamukalipire komanso musafulumire kuganiza kuti wayamba khalidwe loipa. M’malomwake, mukhale “wofulumira kumva, wodekha polankhula.”
—Yakobo 1:19.
Zimene mungachite kuti muteteze ana anu kwa anthu ogwirira
Muyambe ndinu kuphunzira. Yesetsani kudziwa zimene anthu okonda kugwirira amachita.
—Miyambo 18:15; onani mutu 32 wa buku lachingelezi lakuti Questions Young People Ask —Answers That Work, Volume 1.
Muzidziwa zimene zikuchitikira mwana wanu. Musamangosiyira anthu ena mwana wanu musanatsimikizire kuti anthuwo ndi odalirika, komanso ‘musamangomulekerera’ mwana wanuyo.
—Miyambo 29:15.
Mumuphunzitse kuti asamangomvera zilizonse. Ana amafunika kuphunzitsidwa kuti azimvera makolo awo. (Akolose 3:20) Komabe, ngati mungaphunzitse mwana wanu kuti azimvera chilichonse chimene munthu aliyense wamkulu angamuuze, ndiye kuti anthu ogwirira akhoza kumupezerera. Makolo omwe ndi Akhristu angauze mwana wawo kuti, “Munthu wina aliyense akakuuza kuti uchite zinthu zimene Mulungu amati n’zoipa, usachite.”
—Machitidwe 5:29.
Muziyeserera zimene angachite ngati akufuna kugwiridwa. Thandizani mwana wanu kuti adziwe zimene angachite ngati munthu wina akufuna kumugwira inu kulibe. Chitani chitsanzo chokhala ngati sewero pofuna kuthandiza mwana wanuyo mmene angakanire molimba mtima kuti, “Mulekeretu zimenezo! Ndikunenerani!” kenako athawe. Mungafunike kumayeserera zimenezi “nthawi ndi nthawi” chifukwa ana sachedwa kuiwala.
—Deuteronomo 6:7.


c: text/html

text:
MUTU 9
“Kristu Mphamvu ya Mulungu”
1-3. (a) Kodi n’chiyani chinaopsa ophunzira pa nyanja ya Galileya, ndipo Yesu anachitanji? (b) N’chifukwa chiyani Yesu moyenerera akutchedwa kuti “Kristu mphamvu ya Mulungu”?
OPHUNZIRA anachita mantha kwambiri. Anali kuwoloka nyanja ya Galileya pamene mwadzidzidzi panabwera namondwe. Mosakayikira iwo anali atakumanapo kale ndi anamondwe pa nyanja imeneyi popezatu ena a amunaŵa anali ozoloŵera kusodza. * (Mateyu 4:18, 19) Koma ameneyu anali “namondwe wamkulu wa mphepo,” ndipo sanachedwe kuchititsa nyanjayo kukalipa kwambiri. Amunawo anapalasa ngalawayo mwaphuma, koma namondweyo anali kuwaposa mphamvu. Mafunde anali ‘kugavira m’ngalawa’ ndipo inayamba kudzaza madzi. Ngakhale kuti panali chipwirikiti choterechi, Yesu anali m’tulo tofa nato kumbuyo kwa ngalawayo atatopa ndi kuphunzitsa khamu la anthu tsikulo. Poopa kufa, ophunzirawo anamudzutsa namuchonderera kuti: “Ambuye, tipulumutseni, tili kutayika.”—Marko 4:35-38; Mateyu 8:23-25.
2 Yesu sanachite mantha. N’chidaliro chonse anadzudzula mphepo ndi nyanja kuti: “Tonthola, khala bata.” Mosakhalitsa mphepo ndi nyanjayo zinamvera, namondweyo analeka ndipo mafunde anatha panyanjapo, ndipo “kunangwa bata lalikulu.” Tsopano ophunzirawo anachita mantha aakulu. Anali kunong’onezana kuti: “Uyu ndani nanga?” Zoonadi, ndi munthu wotani amene angadzudzule mphepo ndi nyanja ngati kuti akudzudzula mwana wosamvera?—Marko 4:39-41; Mateyu 8:26, 27.
3 Komatu Yesu sanali munthu wamba. Mphamvu ya Yehova inali kugwira ntchito pa iye ndiponso kuonekera mwa iye m’njira zapadera. Mtumwi wouziridwa ndi Mulungu, Paulo, anamutchula moyenerera kuti “Kristu mphamvu ya Mulungu.” (1 Akorinto 1:24) Kodi mphamvu ya Mulungu imaonekera motani mwa Yesu? Nanga moyo wathu umakhudzidwa motani ndi mmene Yesu amagwiritsira ntchito mphamvu?
Mphamvu za Mwana Wobadwa Yekha wa Mulungu
4, 5. (a) Kodi ndi mphamvu ndi udindo wotani umene Yehova anapatsa Mwana wake wobadwa yekha? (b) Kodi Mwana ameneyu anali kugwiritsa ntchito chiyani pogwira ntchito ya Atate wake ya kulenga?
4 Talingalirani mphamvu zimene Yesu anali nazo asanakhale munthu. Yehova anasonyeza “mphamvu yake yosatha” pamene analenga Mwana wake wobadwa yekha, yemwe kenako anadzadziŵika kuti Yesu Kristu. (Aroma 1:20; Akolose 1:15) Zitatero, Yehova anapatsa Mwana ameneyu mphamvu zochuluka ndiponso udindo waukulu kwambiri. Anamuuza kuti agwire ntchito Yake ya kulenga. Baibulo limanena kuti za Mwanayu: “Zonse zinalengedwa ndi [“mwa,” NW] Iye; ndipo kopanda Iye sikunalengedwa kanthu kalikonse.”—Yohane 1:3.
5 Tingangozindikira pang’ono chabe kukula kwa ntchito imeneyo. Talingalirani mphamvu zimene zinafunika kuti pakhale angelo amphamvu miyandamiyanda, thambo limodzi ndi milalang’amba yake mabiliyoni ochuluka, ndiponso dziko lapansi lokhala ndi zamoyo zamitundumitundu. Kuti akwanitse kugwira ntchito zimenezo, Mwana wobadwa yekhayo anali kugwiritsa ntchito mphamvu yaikulu kwambiri m’chilengedwe chonse, mzimu woyera wa Mulungu. Mwana ameneyu anasangalala kwambiri kukhala Mmisiri yemwe Yehova anagwiritsa ntchito polenga zinthu zina zonse.—Miyambo 8:22-31.
6. Atafa padziko lapansi ndi kuukitsidwa, kodi ndi mphamvu ndi udindo wotani umene Yesu anapatsidwa?
6 Kodi Mwana wobadwa yekhayo akanalandiranso mphamvu zowonjezeka ndiponso udindo wina? Yesu atafa padziko lapansi ndi kuukitsidwa, iye anati: “Mphamvu zonse zapatsidwa kwa Ine Kumwamba ndi padziko lapansi.” (Mateyu 28:18) Inde, Yesu ndi wokhoza ndiponso wapatsidwa ufulu wosonyeza mphamvu m’chilengedwe chonse. Pokhala ‘Mfumu ya mafumu, ndi Mbuye wa ambuye,’ wavomerezedwa ‘kuthetsa chiweruzo [“maboma,” NW] chonse ndi ulamuliro wonse ndi mphamvu yomwe,’ zooneka ndi zosaoneka, zomwe zimatsutsana ndi Atate wake. (Chivumbulutso 19:16; 1 Akorinto 15:24-26) Mulungu “sanasiyapo kanthu kosamugonjera” Yesu, ndiko kuti kupatulapo Yehova mwiniyo.—Ahebri 2:8; 1 Akorinto 15:27.
7. N’chifukwa chiyani tingakhale otsimikiza kuti Yesu sadzagwiritsa ntchito molakwa mphamvu zimene Yehova wamupatsa?
7 Kodi tiyenera kuda nkhaŵa kuti Yesu akhoza kugwiritsa ntchito molakwa mphamvu zake? M’pang’onong’ono pomwe! Yesu amawakonda kwambiri Atate wake ndipo sangachite chinthu chosawasangalatsa. (Yohane 8:29; 14:31) Yesu amadziŵa bwino kuti Yehova sagwiritsa ntchito molakwika mphamvu zake zazikuluzo. Yesu wachita kuona yekha kuti Yehova amafunafuna mipata ‘yodzionetsera wamphamvu kwa iwo amene mtima wawo uli wangwiro ndi Iye.’ (2 Mbiri 16:9) Ndithudi, Yesu amakonda anthu mofanana ndi Atate wake, motero tingakhale n’chidaliro chakuti Yesu nthaŵi zonse adzagwiritsa ntchito mphamvu zake mopindulitsa. (Yohane 13:1) Pankhaniyi, Yesu wapanga mbiri yabwino zedi. Tiyeni tione mphamvu zimene anali nazo pamene anali pano padziko lapansi ndiponso zimene zinali kumuchititsa kuti azigwiritse ntchito.
“Wamphamvu . . . M’mawu”
8. Atadzozedwa, kodi Yesu anapatsidwa mphamvu zochita chiyani, ndipo anagwiritsa ntchito motani mphamvu zake?
8 Mwachionekere, Yesu sanachitepo zozizwitsa ali mnyamata pamene amakula ku Nazarete. Koma zinthu zinasintha atabatizidwa m’chaka cha 29 C.E., ali ndi zaka pafupifupi 30 zakubadwa. (Luka 3:21-23) Baibulo limatiuza kuti: “Mulungu anamudzoza iye ndi Mzimu Woyera ndi mphamvu; amene anapitapita nachita zabwino, nachiritsa onse osautsidwa ndi Mdyerekezi.” (Machitidwe 10:38) “Nachita zabwino,” kodi zimenezi sizikusonyeza kuti Yesu anagwiritsa ntchito moyenera mphamvu zake? Atadzozedwa, anakhala “mneneri wamphamvu m’ntchito, ndi m’mawu.”—Luka 24:19.
9-11. (a) Kodi Yesu nthaŵi zambiri anali kuphunzitsira kuti, ndipo maloŵa anapereka mavuto otani? (b) N’chifukwa chiyani makamu a anthu anazizwa ndi kaphunzitsidwe ka Yesu?
9 Kodi ndi motani mmene Yesu analili wamphamvu m’mawu? Nthaŵi zambiri anali kuphunzitsira panja—m’magombe a nyanja ndi m’mphepete mwa mapiri ndiponso m’misewu ndi m’misika. (Marko 6:53-56; Luka 5:1-3; 13:26) Omvera ake akanatha kuchoka mosavuta ngati mawu ake sanali kuwasangalatsa. M’nyengo yomwe anthu anali asanayambe kusindikiza mabuku, omvera amene anasangalala ndi ziphunzitso za Yesu anali kusunga mawu ake m’maganizo ndi m’mitima yawo. Motero zimene Yesu anali kuphunzitsa zinafunika kukhala zokopa kwambiri, zomveka bwino, ndi zosavuta kukumbukira. Koma zimenezi sizinali vuto kwa Yesu. Mwachitsanzo, talingalirani ulaliki wake wa pa phiri.
10 Tsiku lina mmaŵa chakumayambiriro kwa chaka cha 31 C.E., khamu la anthu linasonkhana m’mphepete mwa phiri pafupi ndi nyanja ya Galileya. Ena anachokera ku Yudeya ndi ku Yerusalemu, mtunda wa makilomita 100 mpaka 110. Ena anachokera mbali ya kumpoto m’madera a ku nyanja a Turo ndi Sidoni. Anthu ambiri odwala anayandikira Yesu kuti amukhudze, ndipo anawachiritsa onse. Pamene panalibe munthu ndi m’modzi yemwe wodwala kwambiri pa khamulo, iye anayamba kuwaphunzitsa. (Luka 6:17-19) Atamaliza kulankhula patapita nthaŵi, iwo anadabwa ndi zimene anamva. Chifukwa chiyani?
11 Patatha zaka zingapo, munthu wina amene anamva ulaliki umenewo analemba kuti: “Makamu a anthu anazizwa ndi chiphunzitso chake: pakuti anawaphunzitsa monga mwini mphamvu.” (Mateyu 7:28, 29) Zonena za Yesu zinali zogwira mtima. Anali kulankhula m’malo mwa Mulungu ndipo anagwiritsa ntchito Mawu a Mulunguyo popereka umboni wa zimene anali kuphunzitsa. (Yohane 7:16) Yesu anali kulankhula zomveka bwino, anali kulimbikitsa anthu motenga mtima, ndipo anali ndi mfundo zosatsutsika. Mawu ake anali kukhudza mfundo zofunika kwambiri za nkhani ndipo anali kufika omvetsera ake pamtima. Anawaphunzitsa mmene angakhalire achimwemwe, mmene angapempherere, mmene angafunire Ufumu wa Mulungu, ndi mmene angakonzere tsogolo losungika. (Mateyu 5:3–7:27) Mawu ake anagalamutsa mitima ya anthu amene anali ndi njala ya choonadi ndi chilungamo. Anthu oterowo anali ofunitsitsa ‘kudzikana’ ndi kusiya zawo zonse kuti amutsate iye. (Mateyu 16:24; Luka 5:10, 11) Umenewu ndi umbonitu waukulu kwambiri wakuti mawu a Yesu analidi ndi mphamvu!
“Wamphamvu M’ntchito”
12, 13. Kodi Yesu anali “wamphamvu m’ntchito” mu lingaliro lotani, nanga zozizwitsa zake zinali zosiyanasiyana motani?
12 Yesu analinso “wamphamvu m’ntchito.” (Luka 24:19) Mauthenga Abwino amasimba za zozizwitsa zosiyanasiyana zoposa 30 zimene iye anachita—zonsezo mu “mphamvu ya Yehova.” * (Luka 5:17, NW) Zozizwitsa za Yesu zinakhudza miyoyo ya anthu ambiri. Zozizwitsa ziŵiri zokha, kudyetsa amuna 5,000 ndipo kenako amuna 4,000 osaŵerengera pamodzi ndi “akazi ndi ana,” mwinamwake zinaphatikizapo khamu la anthu lofika pa 20,000!—Mateyu 14:13-21; 15:32-38.
“Anaona Yesu ali kuyenda panyanja”
13 Zozizwitsa za Yesu zinali kusiyanasiyana kwambiri. Anali ndi mphamvu pa ziŵanda moti sanali kuvutika pozitulutsa. (Luka 9:37-43) Anali ndi mphamvu pa zinthu zooneka, anasandutsa madzi kukhala vinyo. (Yohane 2:1-11) Modabwitsa kwambiri ophunzira ake, iye anayenda pa nyanja ya Galileya pomwe panali kuwomba mphepo yaikulu. (Yohane 6:18, 19) Anali kugonjetsa matenda, anachiritsa anthu olemala, odwala kwanthaŵi yaitali, ndiponso amene anali pafupi kufa. (Marko 3:1-5; Yohane 4:46-54) Anthuŵa anawachiritsa mwa njira zosiyanasiyana. Anthu ena anawachiritsa ali kutali, pamene ena, Yesu mwiniyo anachita kuwagwira. (Mateyu 8:2, 3, 5-13) Ena ankachira nthaŵi yomweyo pamene ena ankachira pang’onopang’ono.—Marko 8:22-25; Luka 8:43, 44.
14. Kodi Yesu anasonyeza kuti anali ndi mphamvu yosintha imfa pa zochitika zotani?
14 Mwapamwamba kwambiri, Yesu anali ndi mphamvu yosintha imfa. Pa zochitika zitatu zimene zinalembedwa, anaukitsa anthu akufa; anabwezera mwana wamkazi wazaka 12 kwa makolo ake, mwana m’modzi yekhayo kwa mayi ake amasiye, ndi mchimwene wokondedwa kwa alongo ake. (Luka 7:11-15; 8:49-56; Yohane 11:38-44) Panalibe chochitika chimene chinali chosatheka kwa Yesu. Mtsikana wazaka 12 ameneyo anamuukitsira pamalo omwe anamugoneka atangomwalira kumene. Mwana wa mkazi wamasiyeyo anamuukitsira pa chithatha chimene anamunyamulirapo, mosakayikira linali tsiku lomwe anafalo. Ndipo anaukitsa Lazaro kuchokera m’manda atakhala wakufa kwa masiku anayi.
Kugwiritsa Ntchito Mphamvu Mopanda Dyera, Mozindikira, ndi Molingalira Ena
15, 16. Kodi pali umboni wotani wakuti Yesu sanali kugwiritsa ntchito mphamvu zake mwadyera?
15 Kodi mungaganizire mmene mphamvu za Yesu zikanagwiritsidwira ntchito molakwa ngati zikanapatsidwa kwa wolamulira wopanda ungwiro? Koma Yesu analibe uchimo. (1 Petro 2:22) Iye sanalole kuti aipitsidwe ndi kudzikonda, kufunitsitsa udindo, ndi umbombo zimene zimachititsa anthu opanda ungwiro kuzunza anzawo pogwiritsa ntchito mphamvu zawo.
16 Yesu sanachite dyera pogwiritsa ntchito mphamvu zake; sanazigwiritsepo ntchito mwa njira yakuti iye apeze phindu. Pamene anali ndi njala, anakana kusandutsa miyala kukhala mkate woti iyeyo adye. (Mateyu 4:1-4) Umboni woti sanapindule mwakuthupi pamene anali kugwiritsa ntchito mphamvu zake ndi wakuti iye anali ndi zinthu zochepa zedi. (Mateyu 8:20) Pali umboni winanso wosonyeza kuti analibe zolinga zadyera pochita ntchito zake zamphamvu. Pochita zozizwitsa, anali kutero modzipereka ndithu. Akachiritsa odwala, mphamvu inali kutuluka m’thupi lake. Anali kudziŵa kuti mphamvu yachoka moteremu ngakhale atachiritsa munthu m’modzi yekha. (Marko 5:25-34) Komatu, iye analola makamu a anthu kumukhudza ndipo anali kuchiritsidwa. (Luka 6:19) Anali ndi mzimu wodzipereka bwanji!
17. Kodi Yesu anasonyeza motani kuti anali kugwiritsa ntchito mphamvu zake mozindikira?
17 Yesu anali kugwiritsa ntchito mphamvu zake mozindikira. Sanachitepo ntchito zamphamvu kungoti adzitamandire kayanso kuchita zionetsero zopanda cholinga. (Mateyu 4:5-7) Iye sanafune kusonyeza zizindikiro n’cholinga chosangalatsa Herode yemwe anachita naye chidwi molakwika. (Luka 23:8, 9) M’malo molengeza mphamvu zake, kaŵirikaŵiri Yesu anali kulangiza anthu amene anawachiritsa kuti asauze wina aliyense. (Marko 5:43; 7:36) Sanafune kuti anthu adziŵe kuti anali yani chifukwa cha kumva malipoti osangalatsa.—Mateyu 12:15-19.
18-20. (a) Kodi n’chiyani chinali kuchititsa Yesu kugwiritsa ntchito mphamvu zake mothandiza? (b) Kodi mukumva bwanji ndi mmene Yesu anachiritsira munthu wina wogontha?
18 Munthu wamphamvu ameneyu, Yesu, anali wosiyana kwambiri ndi olamulira amene agwiritsa ntchito mphamvu mosalingalira m’pang’onong’ono pomwe za zinthu zimene ena akufunikira ndiponso za kuvutika kwawo. Yesu anali kuganizira anthu. Zinali kumukhudza kwambiri akaona anthu ovutika moti anali kuchitapo kanthu kuti awathandize mavuto awowo. (Mateyu 14:14) Ankalingalira mmene iwo anali kumverera ndi zimene ankafuna. Mtima wachifundo umenewu unali kumuchititsa kugwiritsa ntchito mphamvu zake mothandiza. Chitsanzo chochititsa kaso cha zimenezi chili pa Marko 7:31-37.
19 Pa chochitika chimenechi, makamu a anthu atapeza Yesu anamubweretsera odwala ambiri, ndipo iye anawachiritsa onse. (Mateyu 15:29, 30) Komano Yesu anasankhapo mwamuna wina m’modzi kuti amusamalire mwapadera. Munthuyu anali wogontha ndipo amavutika zedi polankhula. Mwina Yesu anazindikira kuti munthuyu anali kuchita mantha kapena manyazi. Pomuganizira, Yesu anamuchotsa pa gululo, nam’tengera pambali pa yekha. Kenako Yesu anagwiritsa ntchito zizindikiro pouza munthuyo zimene ankafuna kuchita. ‘Analonga zala zake m’makutu mwake, nalavula malovu, nakhudza lilime lake.’ * (Marko 7:33) Kenako, Yesu anagadamira kumwamba nausa moyo mopemphera. Zimenezi zinamuuza munthuyo kuti, ‘Zimene ndikufuna kukuchitira zichitika ndi mphamvu yochokera kwa Mulungu.’ Pamapeto pake Yesu anati: “Tatseguka.” (Marko 7:34) Ndiyeno munthuyo anayambanso kumva, ndipo anali kulankhula bwinobwino.
20 Ndi zolimbikitsatu kwambiri kuganizira kuti ngakhale pamene anali kugwiritsa ntchito mphamvu zake zopatsidwa ndi Mulungu pochiritsa anthu ovutika, Yesu mwachifundo analingalira za mmene anthuwo anali kumvera! Kodi si zokhazika mtima pansi kudziŵa kuti Yehova wapereka Ufumu Waumesiya kwa Wolamulira wachifundo ndi wolingalira ena ameneyu?
Chionetsero cha Zinthu za M’tsogolo
21, 22. (a) Kodi zozizwitsa za Yesu zinapereka chithunzithunzi cha chiyani? (b) Popeza kuti Yesu amalamulira mphamvu zachilengedwe, kodi tingayembekeze chiyani mu ulamuliro wake wa Ufumu?
21 Ntchito zamphamvu zimene Yesu anachita padziko lapansi zinali chabe chithunzithunzi cha madalitso ochuluka amene adzabwera mu ulamuliro wake waufumu. M’dziko latsopano la Mulungu, Yesu adzachitanso zozizwitsa, koma tsopano adzazichita padziko lonse! Talingalirani zinthu zina zosangalatsa zimene tikuyembekeza m’tsogolomu.
22 Yesu adzabwezeretsa kugwirizana kwa zinthu zamoyo m’malo mmene zimakhala padziko lapansi. Kumbukirani kuti anaonetsa kuti akhoza kulamulira mphamvu zachilengedwe mwa kuletsa namondwe. Ndithudi, mu ulamuliro wa Ufumu wa Kristu, anthu sadzaopa kuvulazidwa ndi mphepo zamkuntho, zivomezi, mavokano, kapenanso masoka ena achilengedwe. Popeza kuti Yesu ndi Mmisiri, yemwe Yehova anagwiritsa ntchito polenga dziko lapansi ndi zamoyo zonse zimene zilimo, amadziŵa bwino kwambiri mmene dziko lapansi linapangidwira. Amadziŵa mmene angagwiritsire ntchito bwino zinthu za m’dzikoli. Mu ulamuliro wake, dziko lapansi lonseli lidzasanduka Paradaiso.—Luka 23:43.
23. Monga Mfumu, kodi Yesu adzakwaniritsa motani zofunika zazikulu za anthu?
23 Nanga bwanji za zofunika zazikulu za anthu? Yesu anali wokhoza kudyetsa mokwanira bwino anthu masauzande ambiri pogwiritsa ntchito zakudya zochepa kwambiri zimene zinalipo. Zimenezi zikutitsimikizira kuti ulamuliro wake udzathetsa njala. Ndithudi, chakudya chochuluka chomwe chidzagaŵidwa mosakondera, chidzathetsa njala ku nthaŵi zonse. (Salmo 72:16) Kugonjetsa kwake matenda kumatiuza kuti anthu odwala, akhungu, ogontha, ovulazidwa, ndi olemala adzachiritsidwa kotheratu ndipo sadzadwalanso. (Yesaya 33:24; 35:5, 6) Iye anali wokhoza kuukitsa akufa; zomwe zikutsimikizira kuti monga Mfumu yamphamvu yakumwamba, iye adzakhala ndi mphamvu zoukitsa anthu mamiliyoni osaŵerengeka amene Atate wake akuwakumbukira mosangalala.—Yohane 5:28, 29.
24. Pamene tikulingalira za mphamvu za Yesu, kodi tiyenera kukumbukira chiyani, ndipo n’chifukwa ninji?
24 Pamene tikulingalira za mphamvu za Yesu, tiyeni tikumbukire kuti Mwana ameneyu amatsanzira bwino kwambiri Atate wake. (Yohane 14:9) Motero, mmene Yesu amagwiritsira ntchito mphamvu zimatipatsa chithunzi chooneka bwino cha mmene Yehova amagwiritsira ntchito mphamvu. Mwachitsanzo, taganizirani mmene Yesu anachiritsira wakhate wina mokoma mtima. Atagwidwa ndi chifundo, Yesu anakhudza munthuyo ndi kunena kuti: “Ndifuna.” (Marko 1:40-42) M’nkhani zangati imeneyi, Yehova kwenikweni akunena kuti, ‘Ndimo mmene ndimagwiritsira ntchito mphamvu zanga!’ Kodi sizikukuchititsani kufuna kutamanda Mulungu wathu wamphamvuyonse ndi kumuthokoza chifukwa chakuti amagwiritsa ntchito mphamvu zake m’njira yachikondi yoteroyo?
^ ndime 1 Anamondwe a mwadzidzidzi amachitika kaŵirikaŵiri pa Nyanja ya Galileya. Chifukwa chakuti ili pamalo otsika kwambiri (otsika mamita ngati 200 pansi pa nyanja), mpweya ndi wotentha kwambiri panyanjapo kusiyana ndi m’madera oizungulira, ndipo izi zimasokoneza mpweya wa mumlengalenga. M’chigwa cha Yordano mumawomba mphepo zamphamvu zochokera ku phiri la Hermoni lomwe lili kumpoto kwa nyanjayi. Nyengo yabata ingasinthe mofulumira kukhala mkuntho wadzaoneni.
^ ndime 12 Kuwonjezera pamenepa, nthaŵi zina Mauthenga Abwino amaphatikiza zozizwitsa zambiri n’kuzifotokozera pamodzi. Mwachitsanzo, panthaŵi ina “mudzi wonse” unabwera kudzamuona, ndipo anachiritsa odwala “ambiri.”—Marko 1:32-34.
^ ndime 19 Kulavula malovu inali njira kapena chizindikiro cha kuchiritsa yomwe Ayuda limodzi ndi Akunja omwe anali kuivomereza, ndipo mabuku achirabi amafotokoza za kugwiritsa ntchito malovu pochiritsa. Yesu angakhale kuti analavula malovu pa kungofuna kuuza munthuyu kuti anali pafupi kuchiritsidwa. Mulimonse mmene zinalili, Yesu sanagwiritse ntchito malovu ake ngati mankhwala achilengedwe ochiritsira.
Onaninso
Kodi Ufumu wa Mulungu Ubwera Liti?
N’chifukwa chiyani sitiyenera kukayikira kuti posachedwapa Mfumu yoikidwa ndi Mulungu idzaonetsetsa kuti chifuniro cha Mulungu chachitika?

robotstxt: allowed

filter: keep


text:
Sanasiye Kutsatira Zimene Amakhulupirira
Pamene mtsikana wina dzina lake Song Hee anali ndi zaka 11, mayi ake anaona kuti ali ndi vuto la msana. Atapita kuchipatala, dokotala anapeza kuti ali ndi matenda opindika msana. Matendawa anakula kwambiri moti anafunika kumupanga opaleshoni. Koma iye sankafuna kuikidwa magazi pomuchita opaleshoniyo. Olemba Galamukani! anacheza naye motere:
Kodi madokotala anakuthandiza bwanji matendawo atapezeka?
Panali madokotala awiri amene anandithandiza kwa zaka zitatu. Koma msana wanga unkangopindikabe. Zinafika poipa kwambiri chifukwa msanawo unapindikira kumene kuli mtima ndi mapapo moti ndinkapuma movutikira kwambiri. Apa chofunika chinali opaleshoni basi.
Kodi unavomera kuti akupange opaleshoni?
Ee, ndinavomera. Anandiuza kuti opaleshoni yake ndi yovuta chifukwa msana wanga unapindika kwambiri ndipo pangafunike kundiika magazi. Koma ndinakana kuikidwa magazi chifukwa cha mfundo za m’Baibulo zimene ndimakhulupirira. *
Kodi unapeza dokotala wopanga opaleshoni mmene unkafunira?
Ine ndi mayi anga tinapeza dokotala wa kwathu ku Florida m’dziko la United States. Koma nditamuuza kuti sindikufuna kuikidwa magazi, ananena kuti palibe dokotala amene angapange opaleshoni yovuta choncho popanda kundiika magazi. Pa nthawiyo ndinali ndi zaka 14 ndipo anandiuza kuti ngati sindipangidwa opaleshoni ndidzafa ndisanakwanitse zaka 20.
Kodi unafotokoza chifukwa chake sulola kuikidwa magazi?
Ee, ndinafotokoza. Ndinamuuza kuti ndimakhulupirira zimene Baibulo limanena zoti Mulungu amaona kuti magazi ndi opatulika, kaya akhale a nyama kapena a munthu. * Munthu aliyense mu Isiraeli akadya magazi ankaphedwa. * Ndinamusonyezanso lemba la Machitidwe 15:19, 20 limene limalamula Akhristu kuti “apewe . . . magazi.” Ndiye ndinanena kuti lembali likutanthauza kuti sitiyenera kudya kapena kuikidwa magazi.
Kodi dokotalayo anayankha bwanji?
Anachita makani n’kumanena kuti andiikabe magazi. Achipatala ananena kuti ndikalola kuikidwa magazi, adzandichita opaleshoniyo kwaulere.
Iwe ndi mayi ako munatani atakuuzani zimenezo?
Tinakanabe ngakhale kuti madokotala onse ankakana kuchita opaleshoni popanda kundiika magazi. Zinthu zinafika povuta kwambiri chifukwa ndinali mwana ndipo matendawo ankaipiraipirabe. Choncho nkhaniyi inapita kukhoti. Chosangalatsa n’chakuti woweruza milandu ku Florida ananena kuti tipeze dokotala amene angakwanitse zimene ndikufunazo pasanathe masiku 30.
Kodi munapeza dokotala wina?
Ee, anapezeka. Komiti Yolankhulana ndi Achipatala ya Mboni za Yehova inapeza dokotala wina wodziwa bwino maopaleshoni oterewa. Ndipo anamupeza ku New York masiku 30 aja asanathe. *
Kodi opaleshoniyo inayenda bwanji?
Inayenda bwino kwabasi. Dr. Robert M. Bernstein ndi amene anapanga opaleshoniyi ndipo anandiika zitsulo zowongolera msana. Atapanga mbali yoyamba ya opaleshoniyi anasiya kaye kuti adzamalize pakatha milungu iwiri.
N’chifukwa chiyani anaganiza zopanga kawiri?
Ankaganiza kuti tsiku loyambalo ndidzataya magazi ambiri choncho padzafunika kudikira milungu iwiri kuti maselo ofiira ena apangidwenso m’thupi. Koma chosangalatsa n’chakuti maulendo awiri onsewo sindinataye magazi ambiri. Izi zinatheka chifukwa choti anthu opanga opaleshoniwo anagwira bwino ntchito yovutayi. Ndinachiranso mwamsanga ndipo ndinapewa mavuto amene amabwera munthu akaikidwa magazi. *
Kodi dokotalayo anamva bwanji opaleshoniyo itayenda bwino?
Madokotala ayenera kuganizira odwala
Anasangalala kwambiri. Ananena kuti madokotala ochita opaleshoni ayenera kuganizira odwala awo. Iye amaona kuti si bwino kuchita zinthu zosemphana ndi maganizo a odwala kapena zimene amakhulupirira. Anthu ambiri amene si Mboni za Yehova amavomerezanso mfundo imeneyi.
^ ndime 7 Song Hee komanso mayi ake ndi a Mboni za Yehova. Song Hee anabatizidwa mu 2012 ali ndi zaka 16.
^ ndime 17 Makomiti Olankhulana ndi Achipatala amathandiza a Mboni kupeza madokotala amene angawathandize bwinobwino popanda kuwaika magazi.
^ ndime 21 Bungwe lina loona za umoyo ku Australia linalemba mavuto amene amabwera ngati munthu waikidwa magazi. Linati: “Munthu akaikidwa magazi, ndiye kuti waikidwa chiwalo chinachake. Ndiyeno munthu akaikidwa chiwalo china, thupi limadabwa ndipo limafuna chitachoka. Choncho kuikidwa magazi kuli ndi mavuto ake.”


text:
Mose Anali Munthu Wodzichepetsa
KODI KUDZICHEPETSA N’KUTANI?
Kudzichepetsa kumatanthauza kusakhala wodzikuza kapena wonyada. Munthu wodzichepetsa sadziona kuti ndi wapamwamba kuposa ena. Iye amazindikira kuti ndi wopanda ungwiro ndipo amadziwa kuti pali zina zimene sangakwanitse kuchita.
KODI MOSE ANASONYEZA BWANJI KUDZICHEPETSA?
Mose atapatsidwa udindo sanayambe kudzikuza. Nthawi zambiri munthu akapatsidwa udindo zimayamba kuoneka ngati ali wodzikuza kapena wodzichepetsa. Pofotokoza mfundo imeneyi, wolemba mabuku wina wa m’zaka za m’ma 1800, dzina lake Robert G. Ingersoll, analemba kuti: “Anthu ambiri akakhala alibe udindo sadziwika ngati ali odzichepetsa kapena odzikuza. Koma kuti mudziwe ngati munthu ndi wodzichepetsa kapena ayi, mungom’patsa udindo.” Koma Mose anapereka chitsanzo chabwino kwambiri pa nkhani ya kudzichepetsayi. N’chifukwa chiyani tikutero?
Mose anapatsidwa udindo waukulu popeza Yehova anamusankha kuti azitsogolera Aisiraeli. Koma Mose sanayambe kudzikuza chifukwa cha udindo umene anapatsidwawu. Mwachitsanzo, taganizirani zimene iye anachita atafunsidwa funso lovuta lokhudza ufulu wolandira cholowa. (Numeri 27:1-11) Funso limeneli linali lovuta chifukwa mmene akanaweruzira nkhaniyi, zikanakhudzanso kaweruzidwe ka nkhani zoterezi m’tsogolo.
Kodi Mose anatani? Kodi iye anaganiza kuti popeza ndi mtsogoleri wa Aisiraeli anali ndi ufulu wopereka maganizo ake osafunsa aliyense? Kapena iye anaganiza kuti ali ndi luso, watumikira Yehova kwa zaka zambiri komanso amamudziwa bwino Yehova choncho angathe kudziwa zoyenera kuchita pa nkhaniyi?
Mose akanakhala wodzikuza akanaganiza choncho. Koma iye anali wodzichepetsa. Baibulo limanena kuti: “Mose anapereka dandaulo lawolo pamaso pa Yehova.” (Numeri 27:5) Tangoganizani, ngakhale kuti Mose anali atatsogolera Aisiraeli kwa zaka 40, iye sanadalire nzeru zake koma anadalira Yehova. Izi zikusonyezeratu kuti Mose anali wodzichepetsa kwambiri.
Mose sankaganiza kuti iye yekha ndi amene anali woyenera kukhala ndi udindo. Iye anasangalala pamene Yehova analola kuti Aisiraeli ena akhale aneneri ngati iyeyo. (Numeri 11:24-29) Komanso pamene apongozi ake anamuuza kuti agawire ena ntchito zina zimene iye ankagwira, modzichepetsa Mose anamvera malangizowo. (Ekisodo 18:13-24) Chakumapeto kwa moyo wake, ngakhale kuti anali adakali ndi mphamvu, Mose anapempha Yehova kuti asankhe munthu wina woti alowe m’malo mwake. Yehova atasankha Yoswa, Mose anathandiza Yoswa ndi mtima wonse ndipo anauza Aisiraeli kuti azimvera Yoswayo pamene ankawatsogolera kupita ku Dziko Lolonjezedwa. (Numeri 27:15-18; Deuteronomo 31:3-6; 34:7) Kunena zoona Mose ankaona kuti unali mwayi waukulu kukhala mtsogoleri wa Aisiraeli. Komabe iye sankaona kuti udindo wakewo unali wofunika kwambiri kuposa anthuwo.
ZIMENE TIKUPHUNZIRA KWA MOSE:
Tisamalole udindo, mphamvu kapena luso linalake kutipangitsa kukhala odzikuza. Tizikumbukira kuti kudzichepetsa n’kofunika kwambiri kuposa luso limene tingakhale nalo. Kukumbukira zimenezi kudzathandiza kuti tigwire bwino ntchito imene Yehova angatipatse. (1 Samueli 15:17) Ngati tilidi odzichepetsa, tidzatsatira malangizo a m’Baibulo akuti: “Khulupirira Yehova ndi mtima wako wonse, ndipo usadalire luso lako lomvetsa zinthu. Uzim’kumbukira m’njira zako zonse, ndipo iye adzawongola njira zako.”—Miyambo 3:5, 6.
Chitsanzo cha Mose chikutithandizanso kuti tisamangoganizira kwambiri za udindo umene tili nawo.
Koma kodi kutsatira chitsanzo cha Mose cha kudzichepetsa n’kothandiza? Inde. Kukhala wodzichepetsa kumachititsa kuti anthu azitikonda komanso asamavutike kuchita nafe zinthu. Ndiponso chofunika kwambiri n’choti kumachititsa kuti Yehova Mulungu, yemwenso ndi wodzichepetsa, azitikonda kwambiri. (Salimo 18:35) Baibulo limati: “Mulungu amatsutsa odzikweza, koma odzichepetsa amawasonyeza kukoma mtima kwake kwakukulu.” (1 Petulo 5:5) Chimenechitu ndi chifukwa chabwino kwambiri chotichititsa kukhala odzichepetsa ngati Mose.


text:
NKHANI YA PACHIKUTO | KODI MUNGATANI KUTI MUZISANGALALA NDI NTCHITO YANU?
Kodi Mungatani Kuti Muzisangalala Ndi Ntchito Yanu?
Baibulo limati: “Aliyense adye ndi kumwa ndi kusangalala ndi zinthu zabwino, chifukwa choti wagwira ntchito mwakhama. Imeneyi ndi mphatso yochokera kwa Mulungu.” (Mlaliki 3:13) Lembali likusonyeza kuti Mulungu amafuna kuti tizisangalala ndi ntchito yathu. Iye amatiuzanso zimene tingachite kuti zimenezi zitheke. (Yesaya 48:17) Amatiuza zimenezi kudzera m’Mawu ake, Baibulo. Tiyeni tione mfundo zingapo za m’Baibulo zomwe zingakuthandizeni kuti muzisangalala ndi ntchito yanu.
DZIWANI KUTI KUGWIRA NTCHITO N’KOFUNIKA
Kaya ntchito yanu imapangitsa kuti muziganiza kwambiri kapena imafuna mphamvu, dziwani kuti “kugwira ntchito iliyonse kumapindulitsa.” (Miyambo 14:23) Kodi kumapindulitsa bwanji? Choyamba, kugwira ntchito kumathandiza kuti tizipeza zofunika pa moyo. N’zoona kuti Mulungu amalonjeza kuti sangalephere kusamalira anthu amene amamulambira mokhulupirika. (Mateyu 6:31, 32) Komabe amafuna kuti ifenso tichite mbali yathu pogwira ntchito mwakhama kuti tizipeza zofunika pa moyo.
Choncho tiyenera kuona kuti ntchito yathu ndi yofunika chifukwa imatithandiza kupeza zofunika pa moyo komanso kuti tizitha kusamalira anthu a m’banja lathu. Joshua, yemwe ali ndi zaka 25, anati: “Munthu umagwira ntchito n’cholinga choti uzipeza zofunika pa moyo. Choncho ngati ntchito yako ikukuthandiza kupeza zofunika pa moyo, ndiye kuti zili bwino.”
Chachiwiri, kugwira ntchito mwakhama kumachititsa kuti uzilemekezeka. Ndipo mawu akuti “kugwira ntchito” akutanthauza kuti munthu akuchita zinazake, osati kungokhala. Tikamayesetsa kugwirabe ntchito yathu, ngakhale itakhala yosasangalatsa kapena yovuta, timasangalala chifukwa chodziwa kuti ndife akhama. Kuchita zimenezi kumasonyeza kuti ndife osiyana ndi anthu amene amathawa ntchito ikakhala yovuta. (Miyambo 26:14) Aaron, amene tamutchula m’nkhani yoyamba ija, anati: “Ndikamaweruka kuntchito, ndimakhala nditatopa chifukwa chogwira ntchito mwakhama tsiku lonse. Ndimadziwanso kuti ambiri sazindikira n’komwe kuti ndagwira ntchito yambiri. Komabe ndimakhala wosangalala chifukwa chodziwa kuti ndagwira ntchito inayake.”
MUZIYESETSA KUIDZIWA BWINO NTCHITO YANU KUTI MUZIIGWIRA MWALUSO
Baibulo limanena za mkazi amene “manja ake amagwira ntchito iliyonse mosangalala.” Limanenanso za munthu “waluso pa ntchito yake.” (Miyambo 22:29; 31:13) Komatu pamafunika khama kuti munthu aidziwe bwino ntchito yake n’kumaigwira mwaluso. Zimenezi n’zofunika chifukwa ngati munthu sakuidziwa bwino ntchito yake sasangalala nayo.
Ntchito iliyonse ikhoza kukhala yosangalatsa. Chongofunika ndi kuidziwa bwino kuti uziigwira mwaluso. William yemwe ali ndi zaka 24 anati: “Ukachita khama kuphunzira ntchito kenako n’kuona kuti wayamba kuigwira bwino, umasangalala kwambiri. Chinanso chimene chimathandiza kuti uzisangalala ndi ntchito yako, ndi kuigwira moikirapo mtima osati mwam’gwazo.”
MUZIGANIZIRA MMENE NTCHITO YANU IMATHANDIZIRA ENA
Mukamagwira ntchito, musamangoganizira za ndalama zimene mumalandira. M’malomwake mungadzifunse mafunso awa: ‘Kodi ntchito yanga ndi yofunika bwanji? Kodi chingachitike n’chiyani ngati nditapanda kuigwira kapena nditakhala kuti sindinaigwire bwino? Nanga ntchito yangayi imathandiza bwanji anthu ena?’
Funso lomalizali ndi lofunikadi kuliganizira chifukwa munthu amasangalala kwambiri ndi ntchito yake, makamaka akaona kuti ikuthandizanso anthu ena. Yesu anati: “Kupatsa kumabweretsa chimwemwe chochuluka kuposa kulandira.” (Machitidwe 20:35) Musaiwale kuti kuwonjezera pa makasitomala komanso mabwana anu, palinso anthu ena amene amapindula ndi ntchito yanu. Anthu amenewa ndi monga a m’banja lanu ndiponso ovutika.
Anthu a m’banja lanu. Bambo akamagwira ntchito mwakhama zimathandiza banja lake m’njira ziwiri. Choyamba, zimathandiza kuti azipeza zofunika pa banja lake monga chakudya, zovala komanso malo ogona. Akamachita zimenezi amakhala akukwaniritsa udindo umene Mulungu anamupatsa wosamalira “anthu amene ndi udindo wake kuwasamalira.” (1 Timoteyo 5:8) Chachiwiri, bambo amene amagwira ntchito mwakhama, amapereka chitsanzo chabwino kwa ana ake. Shane, yemwe tamutchula m’nkhani yoyamba ija, anati: “Bambo anga ndi chitsanzo chabwino pa nkhani yolimbikira ntchito. Iwo akhala akugwira ntchito ya ukalipentala kwa zaka zambiri. Zinthu zimene amapanga zimathandiza kwambiri anthu. Chitsanzo chawo chandiphunzitsa kuona kufunika kogwira ntchito ndi manja athu.”
Anthu ovutika. Mtumwi Paulo analangiza Akhristu kuti azigwira “ntchito molimbikira . . . kuti akhale ndi kanthu kena kopatsa munthu wosowa.” (Aefeso 4:28) Ngati timagwira ntchito n’kumapeza ndalama zothandizira banja lathu, zingakhale zosavuta kuti tikhalenso ndi ndalama zothandizira anthu ovutika. (Miyambo 3:27) Choncho, tikamagwira ntchito mwakhama timathanso kuthandiza ena. Kuchita zimenezi kumachititsa kuti tizikhala osangalala.
MUZICHITA ZOPOSA ZOMWE MWAUZIDWA
Pa ulaliki wake wapaphiri, Yesu anati: “Winawake waudindo akakulamula kuti umunyamulire katundu mtunda wa kilomita imodzi, umunyamulire mtunda wa makilomita awiri.” (Mateyu 5:41) Kodi mungagwiritse ntchito bwanji mfundo imeneyi pa nkhani ya ntchito? Mukapatsidwa ntchito yoti mugwire, muzikhala wokonzeka kuchita zoposa zimene mwauzidwa. Muzidziikira nthawi yoti muimalize komanso muziyesetsa kuigwira bwino ndiponso mofulumira. Muziyesetsanso kuigwira motsatira malangizo ake onse.
Mukamachita zoposa zimene mwauzidwa, mumasangalala kwambiri ndi ntchito yanu. Zili choncho chifukwa chakuti mumachita zinthu chifukwa choti mwafuna nokha osati chifukwa choti wina wakukakamizani. (Filimoni 14) Mfundo imeneyi ikutikumbutsa zimene lemba la Miyambo 12:24 limanena. Limati: “Dzanja la anthu akhama n’limene lidzalamulire, koma dzanja laulesi lidzagwira ntchito yaukapolo.” N’zoona kuti siinu kapolo. Komabe nthawi zonse mukamadikira kuti abwana anu achite kukuuzani kuti muchite zambiri, mumayamba kudziona ngati kapolo womangouzidwa zochita. Koma mukamachita zambiri mwakufuna kwanu, simumadziona ngati kapolo chifukwa palibe amene wakulamulani kuchita zimenezo.
MUZIPEZANSO NTHAWI YOCHITA ZINTHU ZINA
Baibulo limatilimbikitsa kukhala akhama ndipo monga taonera, munthu amene amagwira ntchito mwakhama zinthu zimamuyendera bwino. (Miyambo 13:4) Komabe kumbukirani kuti pali zinthu zinanso zofunika zimene mungachite. Baibulo silinena kuti munthu azingokhalira kugwira ntchito. Lemba la Mlaliki 4:6 limati: “Kupuma pang’ono kuli bwino kuposa kugwira ntchito mwakhama ndi kuthamangitsa mphepo.” Kodi lembali likutiphunzitsa chiyani? Munthu amene amangokhalira kugwira ntchito moti sakhalanso ndi nthawi kapena mphamvu yochita zinthu zina, amakhala wosasangalala. Munthu wotereyu cholinga cha ntchito yake sichioneka ndipo amangokhala ngati ‘akuthamangitsa mphepo.’
Baibulo limasonyeza kuti sitiyenera kuona ntchito ngati yofunika kwambiri kuposa chilichonse. Ngakhale kuti limanena kuti tizikonda ntchito yathu, limatiuzanso kuti ‘tizitsimikizira kuti zinthu zofunika kwambiri ndi ziti.’ (Afilipi 1:10) Kodi zinthu zina zofunika kwambiri zimene tingachite ndi ziti? Ndi monga kupeza nthawi yochita zinthu ndi anthu a m’banja lathu komanso kucheza ndi anzathu. Chinanso chofunika kwambiri ndi kuchita zinthu zauzimu monga kuwerenga Baibulo ndi kuganizira mmene ungagwiritse ntchito zimene wawerengazo.
Anthu amene amagwira ntchito mwakhama koma n’kumapezanso nthawi yochita zinthu zina zofunika, amasangalala kwambiri ndi ntchito yawo. William yemwe tamutchula kale uja anati: “Ndimachita chidwi kwambiri ndi zimene abwana anga amachita. Ndi munthu wolimbikira ntchito ndipo makasitomala awo amawakonda chifukwa amagwira ntchito yotamandika. Komabe amapezanso nthawi yochita zina zofunika monga kucheza ndi banja lawo komanso kuchita zinthu zina zokhudza chipembedzo chawo. Amaoneka kuti ndi munthu wosangalala kwambiri ndipo zinthu zimawayendera.”
Onaninso
Kodi Mungatani Kuti Zinthu Zizikuyenderani Bwino?
Mfundo 5 zimene zingakuthandizeni kuti zinthu zizikuyenderani bwino.
Anthu Ongodzipereka Akugwira Ntchito Yotamandika ku Tuxedo
Anthu a Mboni za Yehova ochokera ku United States ndi m’mayiko ena akudzipereka n’kumagwira nawo ntchito yomanga ku Tuxedo, m’dera la New York. N’chifukwa chiyani akuchita zimenezi?


text:
droperidol - neuroleptic mankhwala ntchito opaleshoni ndipo
akafuna kanthu
droperidol - kupanga antipsychotic, butyrophenone ndilochokera. Ali protivoshokovoe, antipsychotic, sedative, ndi antiemetic zotsatira kataleptogennoe.
kuchepa m`mapapo mwanga anzawo, amachepetsa amadwala arrhythmias, makamaka anachititsa ndi wa epinephrine, alibe anticholinergic ntchito. Timapitiriza zotsatira za hypnotics ndi analgesics.
Iwo ali wamphamvu ndi kudya, koma yochepa kwenikweni. Mmene mtsempha wa magazi jekeseni uli mkati 2-5 mphindi ndi kufika pazipita pambuyo 25-30 Mphindi. Sedation kumatenga maola 2-4.
Fomu Kumasulidwa
The yogwira mankhwala - droperidol, madzi insoluble crystalline woyera ufa, odorless .
amapangidwa mu ampoules ngati 25% njira yothetsera jakisoni mapaketi a 5 kapena 10 zidutswa.
Zisonyezero droperidol
Malinga ndi malangizo a droperidol ntchito:
Mu opaleshoni:
- Mu chisanadze mankhwala pokonzekera opaleshoni;
- Monga kupatsidwa ulemu wa opaleshoni;
- Pakuti potentiation a ambiri ndi dera opaleshoni;
- Pakuti neyroleptanalgezii, kawirikawiri osakaniza fentanyl kapena analgesics, kuchititsa kugona ndi minofu zosangalatsa;
- Monga sedative pa matenda ndi popanga munthu opaleshoni, ndi postoperative nthawi kuthetsa kunyansidwa ndi kusanza.
The mankhwala pa:
- zoopsa ululu ndi mantha;
- kwambiri kuukira
-
- hypertensive mavuto;
- m`mapapo mwanga edema.
mu maganizo droperidol ntchito mukubwadamuka ndi kuyerekezera zinthu m`maganizo.
contraindications
Droperidol ndi contraindicated mu malangizo:
- Hypersensitivity kwa yogwira mankhwala kapena ndilochokera ku morphine;
- extrapyramidal matenda;
- maganizo kwambiri;
- chikomokere;
- cesarean chigawo;
- hypokalemia;
- hypotension;
- Kuwonjezeka kwa QT imeneyi pa electrocardiogram;
- Ana ochepera zaka 2.
Malangizo ntchito droperidol
The mlingo droperidol pa malangizo mtima payekha, kutenga nkhani:
- Chikhalidwe cha matenda;
- The thupi;
- m`badwo;
- ambiri thanzi;
- mankhwala ntchito imodzi;
- Pamaso anatumizidwa opaleshoni.
Pokonzekera opaleshoni kwa 15-45 mphindi isanafike opaleshoni chikuyendetsedwera intramuscularly:
- akuluakulu - 2.5-5 mg wa;
- ana - masamu pamaziko a 100 ga pa 1 makilogalamu thupi.
Kwa kumayambiriro opaleshoni chikuyendetsedwera m`nsinga:
- Akuluakulu - 15-20 mg
- ana - pa 200-400 ga pa 1 makilogalamu thupi.
Mu yaitali ntchito droperidol ntchito yokonza opaleshoni mu mawonekedwe a mobwerezabwereza mtsempha wa magazi mlingo wa 2.5-5 mg.
Mu postoperative nthawi, mankhwala ndi mankhwala intramuscularly akulu ndi 2.5-5 mg wa maola 6 aliwonse.
Malinga ndi malangizo a droperidol Samalani:
-
- mkhutu aimpso ntchito ndi chiwindi;
- doldrums.
Mu odwala yogwira chotupa maselo chromaffin sympathoadrenal dongosolo pambuyo kumayambiriro droperidol angadwale magazi ndi tachycardia.
mwakuthupi ndiponso anafooka zatha odwala, komanso anthu ukalamba, koyamba mlingo yafupika ndi kuwongolera m`tsogolo pamaziko a analandira kwenikweni.
The mlingo droperidol komanso kuchepa pamene pamodzi ndi mankhwala ogwetsa chikoka pa chapakati mantha dongosolo . Odwala ndi mtima arrhythmias, ndi mowa achire ndi kuyan`anila za electrolyte bwino, inu simungakhoze ntchito apamwamba mlingo wa 25 mg kapena kuposa.
Pamene kayendetsedwe pambuyo opaleshoni ayenera kusamala ndi mwina kupewa mwadzidzidzi kusintha thupi udindo.
pafupifupi kwa tsiku ndi mankhwala ayenera kupewa zingakhale woopsawo ntchito zimene zikupangitsa mkulu wa ndende chidwi.
The ntchito droperidol pa mimba n`chotheka pansi okhwima zikuonetsa. Chifukwa cha kupanda chitetezo maphunziro mankhwala pa kuyamwitsa mankhwala osavomerezeka.
zotsatira zoyipa
Malinga ndi malangizo droperidol angayambitse zotsatirazi mavuto:
- dysphoria;
- Kugona kapena nkhawa mu postoperative nthawi;
- nseru;
- kusafuna kudya;
- A zolimbitsa kuchepetsa magazi ndi tachycardia;
- The galimoto nkhawa ndi mantha.
Nthawi zina pamene ntchito droperidol anati kuyerekezera zinthu m`maganizo, maganizo, kuthamanga kwa magazi,
yosungirako
droperidol zokhudza mankhwala mndandanda B.
Khalani pa kuzizira 0 ° 5 ° C. Alumali moyo - 2 years.


text:
The Canadair CL-215 ndi ndege yoyamba cholinga monga yoponya mabomba madzi polimbana ndi moto. Ichi ndi wotchuka ndege za mtundu uwu, anayamba mu France, wakhala n'chimodzimodzi ndi Canadair ndege madzi akupha. The CL-215 anakonzedwa ku Canada ndi Canadair (tsopano angapangire zipangizo) ndipo anapanga 125 makope pakati 1966 ndi 1989, zimagulitsidwa ku maiko khumi. (gwero Wikipedia)
Kusinthidwa pa 01 / 10 / 2012: Mu Baibulo latsopanoli ndi 3D chitsanzo analengedwa ndi FSDS 3.51 ndipo analemba ndi Makemdl kwa FSX ndipo tsopano ali ndi wodzala ndi makanema ojambula pamanja zambiri, pafupifupi cockpit ndi nkhani levers, pedals ndi goli, khomo ndi makwerero, injini ndi utsi amalankhula. Pafupifupi cockpit aunika usiku. Kwinaku Direct X 10
Pali waika atatu mawonekedwe woimira aliyense ntchito yeniyeni: French Civil Protection F-ZBBV mu mitundu iwiri, Greece, Canada, mawonekedwe zambiri zilipo pa intaneti.
deta luso ndi ntchito zimapezeka pazimene boma. Werengani zolembedwa ndi


text:
PHUNZIRO 13
Kodi Pali Uthenga Wabwino Wotani Wokhudza Zipembedzo?
1. Kodi zipembedzo zonse n’zabwino?
M’zipembedzo zonse mumapezeka anthu ena oona mtima. Uthenga wabwino ndi wakuti Mulungu amaona anthu oterowo ndipo amawakonda. Komabe, chomvetsa chisoni n’chakuti anthu akugwiritsa ntchito chipembedzo pochita zinthu zoipa. (2 Akorinto 4:3, 4; 11:13-15) Mogwirizana ndi zimene malipoti ena amanena, zipembedzo zina zafika poyamba kuchita nawo zauchigawenga, kupha anthu ambirimbiri nthawi imodzi, kulowerera nkhondo komanso kuchitira ana nkhanza. Zimenezi zimakhumudwitsa kwambiri anthu amene amakhulupirira Mulungu moona mtima. Werengani Mateyu 24:3-5, 11, 12.
Pamene chipembedzo choona chikulemekeza Mulungu, chipembedzo chonyenga chikuchita zinthu zosamusangalatsa. Chipembedzo chonyenga chimaphunzitsa mfundo zosachokera m’Baibulo, monga ziphunzitso zabodza zokhudza Mulungu ndiponso zimene zimachitika munthu akafa. Koma Yehova akufuna kuti anthu adziwe zoona zokhudza iyeyo. Werengani Ezekieli 18:4; 1 Timoteyo 2:3-5.
2. Kodi pali uthenga wabwino wotani wokhudza zipembedzo?
Mulungu sasangalala ndi zipembedzo zomwe zimanena kuti zimamukonda pamene kwenikweni zimakonda dziko la Satanali. (Yakobo 4:4) Mawu a Mulungu amanena kuti zipembedzo zonse zonyenga zimatchedwa “Babulo Wamkulu.” Dzina limeneli linachokera pa dzina la mzinda wakale wa Babulo, kumene chipembedzo chonyenga chinayambira pambuyo pa Chigumula cha m’nthawi ya Nowa. Posachedwapa, Mulungu awononga zipembedzo zonyenga zomwenso zimachitira anthu nkhanza. Werengani Chivumbulutso 17:1, 2, 5, 16, 17; 18:8.
Palinso uthenga wina wabwino. Yehova sanaiwale anthu oona mtima amene ali m’zipembedzo zonyenga padziko lonse, omwe akufunitsitsa kumulambira. Iye akugwirizanitsa anthu amenewa powaphunzitsa choonadi. Werengani Mika 4:2, 5.
3. Kodi anthu amene akufunadi kulambira Mulungu woona ayenera kuchita chiyani?
Yehova amakonda anthu amene amakonda choonadi komanso amene amakonda zinthu zabwino. Iye akuwalimbikitsa kuti achoke m’chipembedzo chonyenga. Anthu amene amakonda Mulungu akusinthadi mofunitsitsa kuti akondweretse Mulunguyo. Werengani Chivumbulutso 18:4.
Mu nthawi ya atumwi, anthu a mitima yabwino anasangalala kwambiri atamva uthenga wabwino womwe atumwiwo ankalalikira. Iwo anaphunzira zinthu zatsopano kuchokera kwa Yehova, n’kuyamba kukhala ndi moyo wosangalala komanso ali ndi chiyembekezo chabwino. Anthu amenewa ndi chitsanzo chabwino kwa ife masiku ano chifukwa anamvera uthenga wabwino ndipo anachita zimenezi posonyeza kuti kumvera Yehova ndi chinthu chofunika kwambiri pa moyo wawo. Werengani 1 Atesalonika 1:8, 9; 2:13.
Yehova akulandira anthu onse amene achoka kuchipembedzo chonyenga kuti akhale limodzi ndi anthu amene amamulambira. Mukamvera Yehova n’kubwera m’gulu lake, mudzakhala naye pa ubwenzi, mudzapeza anthu okukondani omwe muzidzalambira nawo Yehova komanso mudzapeza moyo wosatha. Werengani Maliko 10:29, 30; 2 Akorinto 6:17, 18.
4. Kodi Mulungu adzachita chiyani kuti padziko lonse anthu akhale osangalala?
Zoti chipembedzo chonyenga chiwonongedwa posachedwapa ndi uthenga wabwino. Zimenezi zidzachititsa kuti anthu asamaponderezedwenso padziko lonse. Ndipo chipembedzo chonyenga sichidzasochoretsa anthu komanso kuwagawanitsa. Anthu onse adzagwirizana polambira Mulungu woona mmodzi. Werengani Chivumbulutso 18:20, 21; 21:3, 4.
Onaninso
Kulambira Kumene Mulungu Amavomereza
Werengani nkhaniyi kuti mudziwe zinthu 6 zimene zingakuthandizeni kudziwa anthu amene ali m’chipembedzo choona.
Yesetsani Kuti Muzilambira Mulungu M’njira Yovomerezeka
Kodi pangakhale mavuto otani mukamauza ena zimene mumakhulupirira? Kodi mungawafotokozere bwanji m’njira yoti asakhumudwe?


text:
“Pitani Mukaphunzitse Anthu a Mitundu Yonse”
“Pitani mukaphunzitse anthu a mitundu yonse kuti akhale ophunzira anga. Muziwabatiza . . . ndi kuwaphunzitsa kusunga zinthu zonse zimene ndinakulamulirani.”—MAT. 28:19, 20.
NYIMBO: 141, 97
1, 2. Malinga ndi zimene Yesu ananena palemba la Mateyu 24:14, kodi tingafunse mafunso ati?
NGAKHALE kuti anthu ena amatsutsa uthenga wathu, ambiri amavomereza kuti a Mboni za Yehova amadziwika ndi ntchito yolalikira. Mwina mwakumanapo ndi anthu ena amene amati ngakhale kuti sagwirizana ndi uthenga womwe timalalikira, amaona kuti timachita bwino kulalikira. Yesu ananeneratu kuti uthenga wabwino wa Ufumu uyenera kulalikidwa padziko lonse. (Mat. 24:14) Koma kodi tingatsimikize bwanji kuti ntchito yolalikira imene timagwira ikukwaniritsa ulosi wa Yesu? Kodi tikamanena kuti ifeyo ndi amene tikugwira ntchito imeneyi tikudzitamandira?
2 Anthu a zipembedzo zambiri amati amalalikira Uthenga wabwino. Koma nthawi zambiri amangolalikira m’tchalitchi, pawailesi, pa TV, pa Intaneti kapenanso kwa munthu mmodzi. Ena amati amalalikira pothandiza ovutika, pomanga zipatala kapena masukulu. Koma kodi izi n’zimene Yesu ankatanthauza pamene anati otsatira ake azilalikira?
3. Malinga ndi lemba la Mateyu 28:19, 20, kodi otsatira a Yesu ayenera kuchita zinthu 4 ziti?
3 Kodi otsatira a Yesu ankayenera kungokhala n’kumadikira kuti anthu abwere kwa iwo? Ayi. Ataukitsidwa anauza ophunzira ake kuti: “Pitani mukaphunzitse anthu a mitundu yonse kuti akhale ophunzira anga. Muziwabatiza . . . ndi kuwaphunzitsa kusunga zinthu zonse zimene ndinakulamulirani.” (Mat. 28:19, 20) Choncho ophunzira a Yesu ayenera kuchita zinthu 4. Ayenera kupita kwa anthu, kuwaphunzitsa, kuwathandiza kuti akhale ophunzira a Yesu komanso kuwabatiza. Katswiri wina wa Baibulo anafotokoza tanthauzo la mawu a Yesu akuti “pitani.” Anati Yesu ankatanthauza kuti: “Mkhristu aliyense akulamulidwa kuti ‘apite’ kukalalikira kulikonse, kaya awoloka msewu kapena nyanja.”—Mat. 10:7; Luka 10:3.
4. Kodi Yesu ankatanthauza chiyani ponena kuti ophunzira ake akhale “asodzi a anthu”?
4 Kodi Yesu ankatanthauza kuti munthu aliyense azingolalikira payekha, kapena ankafuna kuti otsatira ake azilalikira monga gulu? Zikuoneka kuti ankafuna azilalikira monga gulu chifukwa munthu mmodzi sangalalikire kwa “anthu a mitundu yonse.” Umboni wa zimenezi ndi woti iye anauza ophunzira ake kuti akhale “asodzi a anthu.” (Werengani Mateyu 4:18-22.) Apa Yesu sankanena mmene msodzi mmodzi amaphera nsomba pogwiritsa ntchito nyambo ndi mbedza. Koma ankanena za kupha nsomba pogwiritsa ntchito khoka. Pamafunika asodzi ambiri kuti athandizane kukoka khokalo.—Luka 5:1-11.
5. Kodi ndi mafunso 4 ati amene tiyenera kudziwa mayankho ake, ndipo n’chifukwa chiyani?
5 Mayankho a mafunso 4 otsatirawa angatithandize kudziwa amene akulalikira uthenga wabwino masiku ano pokwaniritsa ulosi wa Yesu.
Kodi ndi uthenga uti umene tiyenera kulalikira?
Tikamalalikira, kodi cholinga chathu chiyenera kukhala chotani?
Kodi tiyenera kugwiritsa ntchito njira ziti polalikira?
Kodi tiyenera kulalikira kuti, ndipo tiyenera kulalikira mpaka liti?
Mayankho a mafunsowa atithandizanso kuti tipitirize kulalikira komanso kuti tizigwira ntchitoyi mokhulupirika.—1 Tim. 4:16.
KODI UTHENGA WAKE UYENERA KUKHALA WOTANI?
6. N’chiyani chikutsimikizira kuti a Mboni za Yehova amalalikira uthenga woyenera?
6 Werengani Luka 4:43. Yesu ankalalikira “uthenga wabwino wa Ufumu” ndipo amafuna kuti otsatira ake azichitanso chimodzimodzi. Ndiyeno kodi ndi gulu liti limene likulalikira uthengawu kwa “anthu a mitundu yonse”? Ndi a Mboni za Yehova okha basi. Ngakhale anthu amene amatitsutsa amadziwa zimenezi. Chitsanzo ndi zimene wansembe wina yemwe wakhala akuchita umishonale m’mayiko ambiri anauza m’bale wina. Iye anati ankafunsa a Mboni za Yehova m’dziko lililonse limene anapita kuti amuuze uthenga umene amalalikira. Wansembeyo anati: “Onse ndi opusa chifukwa ankandiyankha mofanana kuti: ‘Timalalikira uthenga wabwino wa Ufumu.’” Komatu zimenezi sizikusonyeza kuti a Mboni ndi opusa. Zikungosonyeza kuti amalankhula mogwirizana. (1 Akor. 1:10) Mpake kuti magazini yathu ya Nsanja ya Olonda imalengezanso Ufumu wa Yehova womwewu. Magaziniyi ikupezeka m’zilankhulo 254 ndipo magazini 59 miliyoni amasindikizidwa mwezi uliwonse. Palibenso magazini ena amene amasindikizidwa ochuluka chonchi.
7. Tikudziwa bwanji kuti atsogoleri a matchalitchi salalikira uthenga woyenera?
7 Atsogoleri a matchalitchi salalikira za Ufumu wa Mulungu. Akati anene za Ufumuwo, ambiri amangoti umakhala mumtima mwa Mkhristu aliyense. (Luka 17:21) Iwo sathandiza anthu kuzindikira kuti Ufumu wa Mulungu ndi boma lakumwamba ndipo Mfumu yake ndi Yesu Khristu. Sanenanso zoti Ufumuwo ndi umene udzathetse mavuto ndi zoipa zonse padzikoli. (Chiv. 19:11-21) M’malomwake amalimbikitsa anthu kukumbukira Yesu pa Khirisimasi ndi pa Isitala. Sadziwa ngakhale pang’ono zimene Yesu adzachite akamadzalamulira padzikoli. Popeza sadziwa uthenga woyenera kulalikira, mpake kuti sadziwanso cholinga cholalikirira uthengawo.
KODI CHOLINGA CHATHU POLALIKIRA CHIYENERA KUKHALA CHOTANI?
8. Kodi anthu ena amalalikira ndi cholinga cholakwika chiti?
8 Kodi cholinga polalikira chiyenera kukhala chotani? Sichiyenera kukhala chongofuna kupeza ndalama komanso kumanga nyumba zogometsa. Yesu anauza ophunzira ake kuti: “Munalandira kwaulere, patsani kwaulere.” (Mat. 10:8) Choncho sitiyenera kuchita malonda ndi Mawu a Mulungu. (2 Akor. 2:17) Anthu amene amalalikira uthenga wabwino sayenera kugwira ntchitoyi n’cholinga chofuna kupeza phindu linalake. (Werengani Machitidwe 20:33-35.) Ngakhale kuti pali malangizo omveka bwino pa nkhani yolalikira, matchalitchi ambiri amalalikira n’cholinga choti apeze ndalama zolipirira abusa awo komanso anthu ena ogwira ntchito. Ndipotu atsogoleri ambiri achipembedzo ndi olemera kwambiri kuposa Akhristu awo.—Chiv. 17:4, 5.
9. Kodi a Mboni za Yehova amasonyeza bwanji kuti salalikira n’cholinga chofuna kupeza ndalama?
9 Koma kodi a Mboni za Yehova amatolera zopereka pa Nyumba ya Ufumu kapena pamisonkhano ikuluikulu? Ayi, ndalama zoyendetsera ntchito yawo ndi zimene anthu amapereka mwakufuna kwawo. (2 Akor. 9:7) Chaka chatha chokha, a Mboni za Yehova anathera maola pafupifupi 2 biliyoni akulalikira uthenga wabwino. Ankachititsanso kwaulere maphunziro a Baibulo oposa 9 miliyoni mwezi uliwonse. Chochititsa chidwi n’choti iwo salipidwa komanso amagwiritsa ntchito ndalama zawo akamagwira ntchitoyi. Pofotokoza ntchito imene a Mboni za Yehova amagwira, wochita kafukufuku wina ananena kuti: “Cholinga chachikulu cha a Mboni ndi kulalikira komanso kuphunzitsa. . . . Alibe abusa amene amalipidwa ndipo izi zimapangitsa kuti asamawononge ndalama zambiri.” Ndiyeno kodi cholinga chathu chimakhala chotani tikamalalikira? Mwachidule tingati timalalikira chifukwa timakonda Yehova komanso anzathu. Zimenezi zimakwaniritsa ulosi wa pa Salimo 110:3. (Werengani.)
KODI TIYENERA KUGWIRITSA NTCHITO NJIRA ZITI POLALIKIRA?
10. Kodi Yesu ndi ophunzira ake ankagwiritsa ntchito njira ziti polalikira?
10 Kodi Yesu ndi ophunzira ake ankagwiritsa ntchito njira ziti akamalalikira uthenga wabwino? Iwo ankalalikira kulikonse kumene kunkapezeka anthu, kaya ndi m’misewu kapena m’misika. Ankapitanso kunyumba ndi nyumba n’kumafufuza anthu oyenera. (Mat. 10:11; Luka 8:1; Mac. 5:42; 20:20) Njira imeneyi inkathandiza kuti azilalikira kwa anthu onse.
11, 12. Pa nkhani yolalikira uthenga wabwino kodi Matchalitchi Achikhristu amasiyana bwanji ndi Mboni za Yehova?
11 Kodi anthu a m’Matchalitchi Achikhristu amatsatira zimene Yesu ankachita akamalalikira? Nthawi zambiri iwo amasiyira abusa awo kuti azigwira ntchitoyi. Koma m’malo moti atsogoleri a matchalitchiwa akhale “asodzi a anthu,” amangokhutira ndi nsomba zimene ali nazo kale kapena kuti anthu amene ali m’matchalitchi awo. N’zoona kuti nthawi zina atsogoleri a matchalitchi ena amalimbikitsa anthu kuti azilalikira. Mwachitsanzo, kumayambiriro kwa chaka cha 2001, Papa Yohane Paulo Wachiwiri ananena m’kalata yake kuti: “Kwa zaka zambiri, ndakhala ndi kulimbikitsa anthu kuti azilalikira ndipo panopo ndikubwerezanso . . . Tiyenera kumva ngati mmene Paulo ankamvera pamene anati: ‘Tsoka kwa ine ngati sindilalikira uthenga wabwino.’” Papayu anapitiriza kunena kuti anthu “sayenera kusiyira ntchito yolalikira ‘akatswiri’ okha chifukwa kulalikira ndi udindo wa anthu onse a Mulungu.” Koma ndi anthu ochepa chabe amene anatsatira malangizowa.
12 Nanga kodi a Mboni amachita bwanji pa nkhaniyi? Iwo amalalikira kuti Yesu wakhala akulamulira kuyambira mu 1914. Mogwirizana ndi malangizo a Yesu, iwo amaona kuti ntchito yolalikira ndi yofunika kwambiri. (Maliko 13:10) Buku lina linati: “A Mboni za Yehova amaona kuti ntchito yolalikira ndi yofunika kuposa chilichonse. Akaona anthu akuvutika ndi zinthu monga njala komanso matenda amawathandiza. . . . Koma amadziwa kuti ntchito yawo yaikulu ndi kuuza anthu za mapeto a dzikoli komanso zimene angachite kuti adzapulumuke.” (Pillars of Faith—American Congregations and Their Partners) A Mboni za Yehova amalalikira potsatira njira zimene Yesu ndi ophunzira ake ankagwiritsa ntchito.
KODI TIYENERA KULALIKIRA KUTI, NANGA KWA NTHAWI YAITALI BWANJI?
13. N’chiyani chikusonyeza kuti ntchito yolalikira iyenera kugwiridwa padziko lonse?
13 Yesu ananena kuti uthenga wabwino wa Ufumu uyenera kulalikidwa “padziko lonse lapansi kumene kuli anthu.” (Mat. 24:14) Ananenanso kuti tiyenera kuthandiza “anthu a mitundu yonse” kuti akhale ophunzira ake. (Mat. 28:19, 20) Zimenezi zikutanthauza kuti ntchitoyi iyenera kugwiridwa padziko lonse lapansi.
14, 15. N’chiyani chikutsimikizira kuti a Mboni za Yehova akukwaniritsa ulosi wa Yesu wakuti uthenga udzalalikidwa padziko lonse? (Onani zithunzi patsamba 8.)
14 Tiyeni tikambirane mfundo zotsimikizira kuti a Mboni za Yehova akukwaniritsa ulosi wa Yesu wakuti uthenga udzalalikidwa padziko lonse. Ku United States kuli atsogoleri pafupifupi 600,000 a zipembedzo zosiyanasiyana. Koma kuli a Mboni za Yehova pafupifupi 1,200,000. Komanso padziko lonse pali ansembe achikatolika ongopitirira pang’ono 400,000. Ndiye taganizirani chiwerengero cha a Mboni amene akulalikira za Ufumu wa Mulungu. Padziko lonse, pali a Mboni oposa 8 miliyoni ndipo akulalikira m’mayiko 240. Apa zikuonekeratu kuti a Mboni za Yehova akulalikira uthenga wabwino padziko lonse ndipo ntchito yawo ikuthandiza kuti Yehova atamandike.—Sal. 34:1; 51:15.
15 Cholinga chathu n’chakuti tilalikire kwa anthu ambirimbiri mapeto asanafike. Kuti zimenezi zitheke, timamasulira ndi kufalitsa mabuku othandiza kuphunzira Baibulo. Timapereka kwaulere zinthu monga mabuku, magazini ndi timapepala. Panopa mabuku athu akumasuliridwa m’zilankhulo zoposa 700. Baibulo la Dziko Latsopano la Malemba Opatulika lafalitsidwa m’zilankhulo zoposa 130, ndipo Mabaibulo amene asindikizidwa ndi oposa 200 miliyoni. Chaka chatha chokha tinasindikiza mabuku ndi zinthu zina zokwana 4 biliyoni ndi hafu. Komanso zinthu za pawebusaiti yathu zimamasuliridwa m’zilankhulo zoposa 750. Kodi pali gulu linanso lachipembedzo limene lingafike pamenepa?
16. Kodi tikudziwa bwanji kuti a Mboni za Yehova ali ndi mzimu wa Mulungu?
16 Koma kodi ntchitoyi tiigwira mpaka liti? Yesu ananena kuti idzagwiridwa mpaka m’masiku otsiriza “kenako mapeto adzafika.” Kodi pali chipembedzo chinanso chimene chikugwirabe ntchito yolalikira uthenga wabwino m’masiku otsiriza ano? Anthu ena amanena kuti, “Inu mumagwira ntchito yolalikira koma ife tili ndi mzimu woyera.” Koma kodi kugwirabe ntchito yolalikira si umboni wakuti tili ndi mzimu wa Mulungu? (Mac. 1:8; 1 Pet. 4:14) Anthu a zipembedzo zina ayesapo kuchita zimene a Mboni za Yehova amachita koma alephera. Ena amachita umishonale kwakanthawi, kenako n’kusiya. Ndipo ena amalalikira kunyumba ndi nyumba koma uthenga umene amalalikira umakhala wosiyana ndi umene Yesu ankalalikira.
KODI NDANI AKULALIKIRADI UTHENGA WABWINO MASIKU ANO?
17, 18. (a) Kodi tingatsimikize bwanji kuti a Mboni za Yehova ndi amene akulalikira uthenga wa Ufumu masiku ano? (b) Kodi chimatithandiza n’chiyani kuti tipitirize kugwira ntchitoyi?
17 Ndiye kodi ndi ndani akulalikira uthenga wabwino masiku ano? Mosakayikira, tingayankhe kuti ndi “Mboni za Yehova.” Tikutero chifukwa chakuti timalalikira uthenga woyenera womwe ndi uthenga wabwino wa Ufumu. Komanso timagwiritsa ntchito njira yoyenera chifukwa timapita kwa anthuwo. Timagwira ntchito yolalikirayi chifukwa timakonda Yehova ndi anthu osati chifukwa chofuna kupeza ndalama. Ndipotu timalalikira padziko lonse ndiponso timayesetsa kulalikira anthu amitundu yonse komanso m’zilankhulo zonse. Tipitirizabe kugwira ntchito yolalikirayi mwakhama mpaka mapeto afike.
18 Timachita chidwi kwambiri tikaona zimene tikukwaniritsa kuchita pa ntchito yolalikira. Koma kodi n’chiyani chimatithandiza kukwaniritsa zonsezi? Zimene mtumwi Paulo analembera Akhristu a ku Filipi, zikuyankha funso limeneli. Iye anati: “Mulungu amachita zinthu m’njira imene imamusangalatsa. Iye amalimbitsa zolakalaka zanu kuti muchite zinthu zonse zimene iye amakonda.” (Afil. 2:13) Tiyeni tonsefe tipitirize kudalira Atate wathu wachikondi kuti azitithandiza pamene tikuyesetsa kukwaniritsa utumiki wathu.—2 Tim. 4:5.


text:
Kodi Zimene Zikuchitikazi Ndi Zomwe Mulungu Ankafuna?
MUKAMAWERENGA nyuzipepala, kuonera TV kapena kumvetsera wailesi, nkhani zimene mumamva nthawi zambiri ndi zokhudza kuphwanya malamulo, nkhondo komanso uchigawenga. Kuwonjezera pamenepo, ganizirani mavuto amene inuyo mukukumana nawo. Mwina muli ndi nkhawa komanso chisoni chifukwa cha matenda kapena imfa ya mnzanu kapena wachibale wanu. Zimenezi zingakuchititseni kumva ngati mmene Yobu anamvera. Iye ananena kuti: “Ndachita manyazi kwambiri ndipo ndadzazidwa ndi mavuto.”—Yobu 10:15.
Dzifunseni kuti:
Kodi Mulungu ankafuna kuti moyo wanga komanso wa anthu ena onse ukhale wotere?
Kodi ndingapeze kuti thandizo kuti ndithe kulimbana ndi mavuto anga?
Kodi nthawi ina zidzatheka kuti anthu azikhala mwamtendere padziko lapansili?
Baibulo lili ndi mayankho ogwira mtima a mafunso amenewa.
BAIBULO LIMAPHUNZITSA KUTI MULUNGU ADZACHITA ZINTHU ZOTSATIRAZI PADZIKO LAPANSI.
“Adzapukuta misozi yonse m’maso mwawo, ndipo imfa sidzakhalaponso. Sipadzakhalanso kulira, kapena kubuula, ngakhale kupweteka.”—Chivumbulutso 21:4
“Munthu wolumala adzakwera phiri ngati mmene imachitira mbawala yamphongo.”—Yesaya 35:6
“Maso a anthu akhungu adzatsegulidwa.”—Yesaya 35:5
“Onse ali m’manda achikumbutso . . . adzatuluka.”—Yohane 5:28, 29
“Palibe munthu wokhala m’dzikolo amene adzanene kuti: ‘Ndikudwala.’”—Yesaya 33:24
“Padziko lapansi padzakhala tirigu wambiri.”—Salimo 72:16
ZIMENE BAIBULO LIMAPHUNZITSA ZIKHOZA KUKUTHANDIZANI
Musafulumire kuganiza kuti zimene zafotokozedwa m’masamba apitawa ndi zinthu zosatheka. Mulungu walonjeza kuti adzachita zimenezi ndipo Baibulo limafotokoza mmene adzazichitire.
Kuwonjezera pa kufotokoza zimenezi, Baibulo limafotokozanso za zinthu zimene zingakuthandizeni kukhala ndi moyo wosangalala ngakhale panopa. Ganizirani za mavuto amene muli nawo. Mwina muli ndi mavuto a zachuma, a m’banja, matenda ndiponso mwina wachibale wanu kapena mnzanu anamwalira. Baibulo likhoza kukuthandizani kupirira mavuto anu panopa komanso lingakuthandizeni kupeza mayankho a mafunso ngati awa:
N’chifukwa chiyani timakumana ndi mavuto?
Kodi tingapirire bwanji mavuto amene timakumana nawo?
Kodi tingatani kuti banja lathu lizikhala mosangalala?
Kodi chimachitika n’chiyani munthu akamwalira?
Kodi tidzawaonanso anzathu komanso achibale athu amene anamwalira?
Kodi n’chiyani chingatithandize kutsimikizira kuti zimene Mulungu analonjeza zidzachitikadi?
Kuwerenga bukuli komwe mukuchitaku ndi umboni woti mukufuna kudziwa zimene Baibulo limaphunzitsa. Bukuli likuthandizani kwambiri. Onani kuti ndime iliyonse ili ndi funso lake m’munsi mwa tsamba lililonse. Anthu ambiri amasangalala akamaphunzira Baibulo ndi Mboni za Yehova pogwiritsa ntchito njira ya mafunso ndi mayankho. Tikukhulupirira kuti inunso musangalala kwambiri ndi njira imeneyi. Mulungu adzakudalitsani pamene mukuyesetsa kuti mudziwe zimene Baibulo limaphunzitsa kwenikweni.
Onaninso
Kodi Phunziro la Baibulo Limachitika Bwanji?
A Mboni za Yehova padziko lonse lapansi amadziwika bwino chifukwa cha ntchito yawo yophunzitsa anthu Baibulo kwaulere. Onani mmene amaphunzitsira.


text:
NOVEMBER 26, 2014
JAPAN
A Mboni za Yehova Anathandiza Anthu Okhudzidwa ndi Kusefukira kwa Matope ku Hiroshima
EBINA, Japan—Mvula yamphamvu yomwe inagwa m’mawa pa August 20, 2014 ku Hiroshima, inachititsa kuti matope asefukire n’kupha anthu 74 ndipo anthu 1,600 anasowa pokhala. Ofesi ya Mboni za Yehova ya ku Japan inanena kuti palibe wa Mboni amene anafa kapena kuvulala, koma nyumba 8 za a Mboni zinawonongeka.
Kwa maola atatu okha, kunagwa chimvula champhamvu chomwe chinawononga zinthu zambiri. Zimenezi zinachititsa kuti boma la dzikolo liyambitse ntchito yopulumutsa anthu. Ofesi ya Mboni za Yehova ya ku Japan inakhazikitsa komiti yoti ithandize pa nthawi yovutayi komanso inapempha a Mboni ena kuti athandize pa ntchito yochotsa matope ndi zinyalala. Pogwira ntchitoyi, anthuwa ankaima pamzere n’kumapatsirana ndowa zamatope ndi zinyalala zomwe ankazichotsa m’nyumba za anthu. Anthuwo ankachotsa ndi kusunga katundu yemwe sanaonongeke ndi matopewo. Kenako ankathira mankhwala m’nyumbazo kuti aphe majelemusi.
Nyuzipepala ya ku Japan yotchedwa Yomiuri Shimbun inalemba zimene wa Mboni za Yehova wina dzina lake Kayoko Nakamizo anachita pofuna kupulumutsa anthu ena. Nyuzipepalayi inanena kuti Kayoko, yemwe amakhala m’boma la Yagi m’dera la Asaminami Ward, anatuluka m’nyumba mwake n’kuyamba “kugogoda nyumba za anthu oyandikana nawo kuti aone ngati onse anali bwino.” Zimenezi zinathandiza kuti apulumutse munthu wina komanso anathandiza anthu ena kuti achoke malo a ngoziwo.
A Ichiki Matsunaga, omwe ndi mneneri wa Mboni za Yehova ku Japan ananena kuti: “Tikumva chisoni ndi anthu amene akhudzidwa ndi kusefukira kwa matopewa. Ngakhale kuti ndi nthawi yovuta, tikupitiriza kudalira Yehova pamene tikuyesetsa kuthandiza komanso kulimbikitsa anthu a m’dera lathu.”
Mungalankhule ndi:
Kuchokera M’mayiko Ena: J. R. Brown, Office of Public Information, tel. +1 718 560 5000+1 718 560
Japan: Ichiki Matsunaga, tel. +81 46 233 0005


text:
MUTU 32
Kodi Malamulo Ankalola Munthu Kuchita Chiyani pa Sabata?
MATEYU 12:9-14 MALIKO 3:1-6 LUKA 6:6-11
YESU ANACHIRITSA MUNTHU WOPUWALA DZANJA PA TSIKU LA SABATA
Pa tsiku lina la Sabata, Yesu anapita ku sunagoge ndipo n’kutheka kuti sunagogeyo anali wa ku Galileya. Ali kumeneko anapeza munthu yemwe anali wopuwala dzanja lamanja. (Luka 6:6) Pa nthawiyi alembi ndi Afarisi ankangoyang’anitsitsa kuti aone zimene Yesu achite. Kodi n’chifukwa chiyani ankachita zimenezi? Zimene ankaganiza zinadziwika bwino atamufunsa kuti: “Kodi n’kololeka kuchiritsa odwala tsiku la sabata?”—Mateyu 12:10.
Atsogoleri achipembedzo achiyuda ankakhulupirira kuti kuchiritsa pa tsiku la Sabata kunali kovomerezeka pokhapokha ngati moyo unali pangozi. Mwachitsanzo, sikunali kololeka kubwezeretsa fupa limene lachoka m’malo mwake kapena kumanga pamene wabinya, chifukwa sizinali zinthu zoika moyo wa munthu pangozi. Sikuti alembi ndi Afarisi ankamufunsa Yesu chifukwa choti ankadera nkhawa munthu wopuwala dzanja uja, ayi. Iwo ankangofuna kuti amupezere Yesu chifukwa chomuimbira milandu.
Komabe Yesu anadziwa maganizo olakwika amene anthuwa anali nawo. Anadziwanso kuti anthuwa ankakhwimitsa kwambiri malamulo okhudza ntchito zimene anthu ayenera kugwira pa tsiku la Sabata, zomwe zinali zosagwirizana ndi Malemba. (Ekisodo 20:8-10) Pa nthawiyi n’kutinso anthu ena atamuimbapo kale milandu chifukwa cha zinthu zabwino zimene ankachita. Koma nkhaniyo inakula pamene Yesu anauza munthu amene anali wopuwala dzanja uja kuti: “Nyamuka, bwera pakatipa.”—Maliko 3:3.
Kenako Yesu anayang’ana alembi ndi Afarisi aja n’kuwafunsa kuti: “Ndani wa inu amene atakhala ndi nkhosa imodzi, ndiyeno nkhosayo n’kugwera m’dzenje tsiku la sabata, sangaigwire ndi kuitulutsa?” (Mateyu 12:11) Pa nthawiyo nkhosa inkaonedwa kuti ndi chiweto chobweretsa ndalama. Ndiye ngati nkhosayo yagwera m’dzenje, mwiniwake sakanaisiya m’dzenjemo kufikira tsiku lotsatira chifukwa ikanatha kufa ndipo akanaluza zambiri. Ndipotu Malemba amanena kuti: “Wolungama amasamalira moyo wa chiweto chake.”—Miyambo 12:10.
Pofuna kuthandiza anthuwo kumvetsa mfundo yake, Yesu anawauza kuti: “Komatu munthu ndi wofunika kwambiri kuposa nkhosa. Choncho, n’kololeka inde kuchita chinthu chabwino pa tsiku la sabata.” (Mateyu 12:12) Izi zikusonyeza kuti Yesu sanaphwanye Sabata pochiritsa munthu uja pa tsiku la Sabata. Atsogoleri achipembedzowo analephera kutsutsa mfundo yomveka bwino komanso yosonyeza chifundo imene Yesu anafotokozayi, moti anangokhala chete.
Yesu atakwiya komanso atagwidwa ndi chisoni chifukwa chodziwa maganizo awo olakwika, anayang’ana uku ndi uku n’kuuza munthu wopuwala dzanja uja kuti: “Tambasula dzanja lako.” (Mateyu 12:13) Atangolitambasula, nthawi yomweyo dzanjalo linakhala bwinobwino. Munthuyo anasangalala kwambiri, koma kodi Afarisi aja anatani?
M’malo moti asangalale kuti munthu uja wachira, Afarisi anatuluka m’sunagogemo ndipo nthawi yomweyo “anapita kukakonza chiwembu limodzi ndi a chipani cha Herode kuti amuphe.” (Maliko 3:6) Anthu ena omwe anali m’chipanichi, anali ochokera m’gulu la chipembedzo la Asaduki. Nthawi zambiri Asaduki ndi Afarisi sankagwirizana koma pa nthawi imeneyi anagwirizana n’cholinga choti atsutsane ndi Yesu.
Onaninso
Kodi Akhristu Ayenera Kusunga Sabata?
Ngati Akhristu sakuyenera kusunga Sabata n’chifukwa chiyani Baibulo limati ndi lamulo losatha?


text:
JANUARY 21, 2015
PHILIPPINES
Anthu Amene Anakhudziwa ndi Mphepo Yamkuntho Yotchedwa Typhoon Haiyan Tsopano Amangiridwa Nyumba
MANILA, Philippines—Mphepo yamkuntho yotchedwa Typhoon Haiyan itachitika, a Mboni za Yehova anakhazikitsa ntchito yokonza kapena kumanganso nyumba pafupifupi 750. Iwo ankafuna kuti ntchitoyi igwirike kwa chaka chimodzi.
Bambo Dean Jacek, omwe ndi mneneri wa Mboni za Yehova ku Philippines, anafotokoza kuti: “Tinakonza zoti ntchitoyi ithe pofika mwezi wa September 2014. Ntchitoyi inayambika chakumayambiriro kwa chakacho, ndipo chifukwa chakuti anthu ambiri anadzipereka kugwira nawo, mwezi wa August usanathe n’komwe tinali titaimaliza.”
Bungwe Lolamulira la Mboni za Yehova linatumiza ndalama zimene a Mboni a m’mayiko osiyanasiyana anapereka kuti zithandize pa ntchitoyi. Ofesi ya Mboni za Yehova ku Manila inakhazikitsa makomiti oti ayang’anire ntchito yomanga nyumba m’madera amene anakhudzidwa. Ntchitoyi inali yokonza kapena kumanganso nyumba 167 mumzinda wa Tacloban City, nyumba 256 mumzinda wa Ormoc City, nyumba 101 mumzinda wa Cebu City, ndi nyumba 218 mumzinda wa Roxas City. A Mboni ongodzipereka 522 a ku Philippines komanso 90 a m’mayiko ena, ndi omwe anagwira nawo ntchitoyi.
Bambo Ferdinand Martin G. Romualdez, omwe ndi oimira boma la Leyte, ananena kuti: “Gulu Mboni za Yehova linali bungwe loyamba pa mabungwe omwe si a boma, kugwira ntchito yomanganso nyumba za anthu okhudzidwa. . . . Ine ndi banja langa komanso anthu a m’boma lathu tikusowa chonena pa zimene a Mboniwa achita.”
Lankhulani ndi:
Kuchokera M’mayiko Ena: J R. Brown, Office of Public Information, tel. +1 718 560 5000
Philippines: Dean Jacek, tel. +63 2 411 6090


text:
Kodi mungakonde kuwerenga nkhaniyi mu %%?
Baibulo la pa Intaneti
BAIBULO LA DZIKO LATSOPANO LA MALEMBA OPATULIKA
Kodi mungakonde kuwerenga nkhaniyi mu %%?
26 “‘Musadzipangire milungu yopanda pake,+ chifaniziro,+ kapena chipilala chopatulika. Musaike mwala wokhala ndi zithunzi zojambula mochita kugoba+ m’dziko lanu kuti muziugwadira,+ chifukwa ine ndine Yehova Mulungu wanu.
2 Muzisunga masabata anga+ ndi kuopa malo anga opatulika. Ine ndine Yehova.
3 “‘Mukapitiriza kutsatira malangizo anga ndi kusunga malamulo anga,+
4 ndidzakugwetserani mvula pa nthawi yake.+ Nthaka idzakupatsani chakudya,+ ndipo mitengo ya m’munda idzakupatsani zipatso zake.+
5 Pamenepo, mudzakhala mukupuntha zimene mwakolola kufikira nyengo yokolola mphesa, ndipo mudzakhala mukukolola mphesa kufikira nyengo yofesa mbewu. Mudzadya mkate wanu ndi kukhuta,+ ndipo mudzakhala otetezeka m’dziko lanu.+
6 Ndidzakupatsani mtendere m’dzikolo,+ moti mudzagona pansi popanda wokuopsani.+ M’dziko lanu simudzapezeka zilombo zoopsa zakutchire,+ ndipo simudzadutsa lupanga.+
7 Mudzathamangitsa adani anu+ ndi kuwagonjetsa ndi lupanga.
8 Anthu asanu mwa inu adzathamangitsa adani 100, ndipo anthu 100 adzathamangitsa adani 10,000, moti mudzagonjetsa adani anu ndi lupanga.+
9 “‘Pamenepo ndidzakucheukirani,+ kukuchititsani kubereka ana ambiri ndi kukuchulukitsani.+ Ndipo ndidzasunga pangano langa ndi inu.+
10 Mudzadya chakudya cha chaka chapita,+ ndipo chimenecho mudzachitulutsa kuti mupeze malo oikapo chatsopano.
11 Ine ndidzaika chihema changa chopatulika pakati panu,+ ndipo sindidzanyansidwa nanu.+
12 Motero ndidzayendadi pakati panu ndi kukusonyezani kuti ine ndine Mulungu wanu,+ ndipo inu mudzakhala anthu anga.+
13 Ine ndine Yehova Mulungu wanu, amene ndinakutulutsani m’dziko la Iguputo kuti musakhale akapolo a Aiguputo.+ Ndinathyola goli lanu ndi kukuchititsani kuyenda mowongoka.+
14 “‘Koma ngati simudzandimvera kapena kutsatira malamulo onsewa,+
15 ndipo mukadzakana malangizo anga,+ n’kunyansidwa ndi zigamulo zanga, moti mwakana kutsatira malamulo anga onse, n’kufika pophwanya pangano langa,+
16 pamenepo ine ndidzakuchitani zotsatirazi: pokulangani ndidzakugwetserani zoopsa za chifuwa chachikulu+ ndi kuphwanya kwa thupi koopsa, kumene kudzachititsa maso anu khungu+ ndi kukufooketsani.+ Simudzapindula ndi mbewu zimene mwafesa, chifukwa adani anu adzadya zokolola zanuzo.+
17 Ine ndidzakukanani, ndipo adani anu adzakugonjetsani+ ndi kukuponderezani,+ moti muzidzathawa popanda munthu wokuthamangitsani.+
18 “‘Koma ngati simudzandimverabe pambuyo poona zinthu zimenezi, pamenepo ndidzakulangani mowirikiza ka 7 kuposa poyamba chifukwa cha machimo anu.+
19 Ndidzathyola kunyada kwanuko, ndi kuchititsa kumwamba kukhala ngati chitsulo+ ndi nthaka yanu ngati mkuwa.
20 Motero mphamvu zanu zidzathera pachabe, chifukwa nthaka yanu siidzakupatsani chakudya,+ ndipo mitengo ya m’munda mwanu siidzakupatsani zipatso zake.+
21 “‘Koma mukapitirizabe kuchita zosemphana ndi zofuna zanga, osafuna kundimvera, pamenepo ndidzakukanthani mowirikiza ka 7 malinga ndi machimo anu.+
22 Ndidzatumiza zilombo zakutchire pakati panu,+ ndipo zidzakupherani ana anu+ ndi ziweto zanu, ndi kuchepetsa chiwerengero chanu, moti m’misewu yanu mudzakhala mopanda anthu.+
23 “‘Ngati simudzalola kuti ndikukonzeni ndi zinthu zimenezi,+ ndipo mukupitiriza kuyenda motsutsana nane,
24 pamenepo, ineyo ndidzatsutsana nanu,+ ndipo ndidzakukanthani maulendo 7 chifukwa cha machimo anu.+
25 Ndidzabweretsa lupanga pa inu lobwezera chilango+ chifukwa cha pangano.+ Pamenepo mudzathawira m’mizinda yanu, ndipo ndidzakutumizirani mliri pakati panu+ ndi kukuperekani m’manja mwa mdani.+
26 Ndikadzathyola ndodo zanu zopachikapo mkate wozungulira woboola pakati,+ akazi 10 adzaphika mkate mu uvuni umodzi, ndipo adzakugawirani mochita kukuyezerani pamuyezo.+ Chotero mudzadya koma simudzakhuta.+
27 “‘Koma ngati simudzandimvera zinthu zimenezi zitakuchitikirani, n’kupitirizabe kuyenda motsutsana nane,+
28 pamenepo ndidzatsutsana nanu koopsa,+ ndipo ineyo ndidzakukwapulani maulendo 7 chifukwa cha machimo anu.+
29 Chotero mudzadya ana anu aamuna ndi ana anu aakazi.+
30 Ndipo ndidzafafaniza malo anu opatulika olambirirako+ ndi kugwetsa maguwa anu ofukizirapo zonunkhira. Ndidzaponya mitembo yanu pamwamba pa mafano anu onyansa opanda moyowo,+ ndipo mudzakhala onyansa kwa ine.+
31 Mizinda yanu ndidzaiwononga ndi lupanga+ ndipo malo anu opatulika adzakhala opanda anthu,+ komanso sindidzalandira nsembe zanu zafungo lokhazika mtima pansi.+
32 Dziko lanu ndidzalisandutsa bwinja,+ ndipo adani anu amene adzakhala m’dzikolo adzaliyang’anitsitsa modabwa.+
33 Ine ndidzakubalalitsani pakati pa anthu a mitundu ina,+ ndipo ndidzakusololerani lupanga ndi kukupitikitsani.+ Dziko lanu lidzakhala bwinja,+ ndipo mizinda yanu idzawonongedwa ndi kukhala mabwinja.
34 “‘Pa masiku onse amene dzikolo lidzakhala bwinja, lidzabweza masabata ake, inu muli m’dziko la adani anu. Nthawi imeneyo, dziko lidzasunga sabata ndipo lidzabweza masabata ake.+
35 Masiku onse amene dzikolo lidzakhala bwinja lidzakhala likusunga sabata, chifukwa silinasunge sabata, pakuti inuyo simunasunge masabata anu pamene munali kukhala m’dzikolo.
36 “‘Ndidzaika mantha m’mitima ya otsala pakati panu+ amene ali m’dziko la adani awo, moti adzathawa m’tswatswa wa tsamba louluka, ndipo adzathawa ngati kuti akuthawa lupanga. Pamenepo adzagwa popanda munthu wowathamangitsa.+
37 Iwo adzagwetsana okhaokha ngati kuti akuthawa lupanga, koma popanda munthu wowathamangitsa. Simudzatha n’komwe kulimbana ndi adani anu.+
38 Mudzatheratu pakati pa anthu a mitundu ina,+ ndipo dziko la adani anu lidzakumezani.
39 Otsala pakati panu, adzazunzika+ chifukwa cha zolakwa zawo m’mayiko a adani awo. Iwo adzazunzika chifukwa cha zolakwa za makolo awo,+ mmene makolowo anazunzikira.
40 Chotero adzavomereza kuti iwo komanso makolo awo anayenda motsutsana nane,+ anandichimwira+ ndi kundichitira mosakhulupirika.
41 Zimenezi zinachititsa kuti ine nditsutsane nawo+ ndi kuwatengera kudziko la adani awo.+
“‘Izi zinachitika kuti mwina mitima yawo yosadulidwayo+ ingadzichepetse,+ ndi kulipira chifukwa cha zolakwa zawo.
42 Chotero ndidzakumbukira pangano langa limene ndinachita ndi Yakobo.+ Ndidzakumbukiranso pangano langa ndi Isaki+ komanso ndi Abulahamu.+ Ndidzakumbukiranso dzikolo.
43 Pa nthawiyo, adzakhala atasiya dziko lawo, ndipo dzikolo lidzakhala likubweza masabata ake+ pamene lidzakhala bwinja iwowo kulibe. Iwo adzakhala akulipira chifukwa cha zolakwa zawo,+ chifukwa chakuti anakana zigamulo zanga+ ndipo ananyansidwa ndi malamulo anga.+
44 Koma ngakhale kuti padzachitika zonsezi, pamene iwo akukhala m’dziko la adani awo, sindidzawakana+ kapena kunyansidwa nawo+ moti n’kuwafafaniziratu, kuphwanya pangano langa+ ndi iwo, chifukwa ine ndine Yehova Mulungu wawo.
45 Ndipo ndidzakumbukira m’malo mwawo pangano limene ndinachita ndi makolo awo,+ amene ndinawatulutsa m’dziko la Iguputo, anthu a mitundu ina akuona.+ Ndidzachita zimenezi kuti ndiwasonyeze kuti ndine Mulungu wawo. Ine ndine Yehova.’”
46 Amenewa ndiwo malangizo, zigamulo+ ndi malamulo amene Yehova anaika pakati pa iye ndi ana a Isiraeli m’phiri la Sinai, kudzera mwa Mose.+
Patsani ena
Patsani ena
Levitiko 26
Baibulo la Dziko Latsopano la Malemba Opatulika
https://www.jw.org/finder?docid=1011452&Book=3&Chapter=26&wtlocale=CN&srcid=share
Chichewa
mailto:?body=Werengani Baibulo Pawebusaitiyi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D3%26Chapter%3D26%26wtlocale%3DCN%26srcid=share&subject=Werengani Baibulo Pawebusaitiyi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
MUTU 73
Nkhani ya Msamariya Imatithandiza Kudziwa Mnzathu Weniweni
KODI MUNTHU AYENERA KUCHITA CHIYANI KUTI ADZAPEZE MOYO WOSATHA?
MSAMARIYA WACHIFUNDO
Yesu anali adakali chakufupi ndi ku Yerusalemu ndipo Ayuda ena anakamupeza kumeneko. Ena mwa Ayudawo ankafuna kumva uthenga wake pomwe ena ankangofuna kumuyesa. Myuda wina yemwe ankadziwa kwambiri Chilamulo anafunsa Yesu kuti: “Mphunzitsi, ndizichita chiyani kuti ndikapeze moyo wosatha?”—Luka 10:25.
Yesu anazindikira kuti munthuyo anafunsa funsoli osati ndi cholinga choti aphunzirepo kanthu koma mwina ankafuna kuti Yesu anene zinthu zimene zikanakhumudwitsa Ayuda enawo. Yesu ankadziwa mmene munthuyo ankaganizira, choncho anamufunsa funso lomwe linachititsa munthuyo kufotokoza yekha zimene ankaganiza.
Anamufunsa kuti: “Kodi m’Chilamulo analembamo chiyani? Umawerengamo zotani?” Munthuyo ankachidziwa bwino Chilamulo cha Mulungu, choncho anayankha mogwirizana ndi zimene Chilamulocho chinkanena. Ananena mawu opezeka pa Deuteronomo 6:5 ndi pa Levitiko 19:18, amene amati: “‘Uzikonda Yehova Mulungu wako ndi mtima wako wonse, moyo wako wonse, mphamvu zako zonse, ndi maganizo ako onse.’ Komanso, ‘uzikonda mnzako mmene umadzikondera wekha.’” (Luka 10:26, 27) Kodi anayankha molondola?
Inde, chifukwa Yesu anamuuza kuti: “Wayankha molondola. ‘Uzichita zimenezo, ndipo udzapeza moyo.” Koma nkhaniyi siinathere pomwepo. Munthuyo ankangofuna “kudzionetsa kuti ndi wolungama” choncho sankafuna kuti Yesu angomuuza yankho lolondola. Ankafuna kuti zimene Yesu angamuyankhe zisonyeze kuti maganizo ake ndi olondola n’cholinga choti aoneke kuti ankachita zinthu mwachilungamo ndi anthu ena. Ndiyeno anafunsa Yesu kuti: “Nanga mnzanga amene ndikuyenera kumukonda ndani kwenikweni?” (Luka 10:28, 29) Yankho la funsoli silinali lophweka. N’chifukwa chiyani tikutero?
Tikutero chifukwa Ayuda ankakhulupirira kuti mawu akuti “mnzanga” ankatanthauza munthu yekhayo amene ankasunga miyambo yachiyuda. Ndipo n’kutheka kuti ankaganiza kuti ndi zimene mawu opezeka pa Levitiko 19:18 ankatanthauza. Ayuda ankanena kuti kugwirizana ndi anthu omwe sanali Ayuda “n’kosaloleka.” (Machitidwe 10:28) Choncho munthu ameneyu ankadziona kuti ndi wolungama chifukwa chochitira chifundo Ayuda anzake ndipo mwina ophunzira ena a Yesu analinso ndi maganizo amenewa. Anthuwa ankaona kuti akhoza kuchitira nkhanza munthu yemwe sanali Myuda ndipo ankadzikhululukira ponena kuti munthuyo si ‘mnzawo.’
Kodi Yesu akanathandiza bwanji munthuyo komanso Ayuda ena kusintha maganizo olakwikawo popanda kuwakhumudwitsa? Anachita zimenezi powafotokozera fanizo. Iye anati: “Munthu wina anali kuyenda kuchokera ku Yerusalemu kupita ku Yeriko. Ndipo anakumana ndi achifwamba amene anam’vula ndi kumumenya koopsa. Kenako anapita, n’kumusiya ali pafupi kufa.” Anapitiriza kufotokoza kuti: “Ndiye zinangochitika kuti wansembe wina anali kuyenda mumsewu womwewo, koma atamuona, anangomulambalala. Chimodzimodzinso Mlevi, atadutsa msewuwo n’kufika pamalo amenewo ndi kumuona, anangomulambalala. Koma panafika Msamariya wina amene anali kudutsanso msewu umenewo. Ndipo atamuona, anagwidwa chifundo.”—Luka 10:30-33.
Munthu amene Yesu ankamufotokozera nkhaniyi ankadziwa kuti ansembe ambiri komanso Alevi omwe ankathandiza ntchito za pakachisi ankakhala ku Yeriko. Kachisi wa ku Yerusalemu anali kumtunda choncho ansembe komanso Alevi ankatsetsereka pobwerera kwawo ku Yeriko. Ulendowu unali wa makilomita pafupifupi 23 ndipo msewuwu unali woopsa chifukwa munkakhala achifwamba ambiri. Ngati wansembe kapena Mlevi atapeza Myuda mnzawo atavutika munsewuwo ankafunika kumuthandiza. Koma m’fanizo limene Yesu ananenali ansembe komanso Alevi sanachite zimenezi. Amene anathandiza Myuda wovulalayo anali Msamariya ndipo pa nthawiyi Ayuda ankadana kwambiri ndi Asamariya.—Yohane 8:48.
Kodi Msamariyayo anathandiza bwanji Myuda amene anavulalayo? Yesu anapitiriza kufotokoza kuti: “Anam’yandikira ndi kumanga mabala ake. Anathira mafuta ndi vinyo m’mabalamo. Kenako anam’kweza pachiweto chake n’kupita naye kunyumba ya alendo kumene anam’samalira. Tsiku lotsatira anatulutsa madinari awiri ndi kupereka kwa mwini nyumba ya alendoyo. Ndiyeno anamuuza kuti, ‘Musamalireni bwino, mukawononga ndalama zina zowonjezera, ndidzakubwezerani ndikadzabwera.’”—Luka 10:34, 35.
Yesu, yemwe anali Mphunzitsi Waluso, atamaliza kufotokoza fanizolo anafunsa munthu uja funso lomuchititsa kuganiza. Anamufunsa kuti: “Ndani mwa atatuwa amene iweyo ukuona kuti anakonda munthu amene anakumana ndi achifwambayu?” N’kutheka kuti munthuyo sankafuna kuyankha kuti “Msamariya,” choncho anangoyankha kuti: “Ndi amene anam’chitira chifundoyo.” Kenako Yesu anathandiza munthuyo kumvetsa mfundo yaikulu ya fanizoli pomuuza kuti: “Pita, iwenso uzikachita zomwezo.”—Luka 10:36, 37.
Imeneyi inali njira yabwino kwambiri yophunzitsira. Ngati Yesu akanangouza munthuyo kuti azionanso anthu ena omwe sanali Ayuda kuti ndi anzake, munthuyo komanso Ayuda ena amene ankamvetsera sakanavomereza zimenezi. Koma chifukwa chakuti Yesu ananena fanizo losavuta kumva komanso anafotokoza zinthu zomwe anthuwo ankazidziwa bwino, zinali zosavuta kuti anthuwo adziwe kuti mnzawo weniweni anali ndani. Choncho tinganene kuti mnzathu weniweni ndi munthu amene amatikonda komanso kutichitira chifundo mogwirizana ndi zimene Malemba amanena.
Onaninso
“Uzikonda Mnzako Mmene Umadzikondera Wekha”
Kodi Yesu ankatanthauza chiyani pamene ananena kuti tizikonda mnzathu? Nanga tingachite bwanji zimenezi?


text:
ALPHA kayeseleledwe C-130 Hercules poyamba anaikira FS2004 wakhala reworked kwa FSX / P3D phokoso latsopano, latsopano VC okha ndege sitimayo, angapo Pop mmwamba mawindo, latsopano file mpweya, mphamvu ndege yatsopano, mpweya kasinthidwe latsopano, tizithunzi, chosinthika katundu ndi mafuta zolemera, gauges latsopano, zotsatira utsi, onse mawonekedwe anatembenukira kwa DDS mtundu, maganizo atsopano kamera zithunzi window anaika mu VC.
Issues: The Aces gulu kuti ma FSX sanali yambitsa ndi Concorde visor mafungulo kotero Mumakonda limbikitsa sizigwira ntchito, ndege ili ndi FS2004 chitsanzo kuwala pachimake ayenera iyimitsidwe asanayambe kuwuluka.


text:
NSANJA YA OLONDA (YOPHUNZIRA) MARCH 2015
Magaziniyi ili ndi nkhani zophunzira kuyambira pa May 4 mpaka 31, 2015.
Tinapeza Ntchito Yofunika Kwambiri
David ndi Gwen Cartwright anali akatswiri ovina koma panopa amagwira limodzi ntchito yolalikira.
“Munavomereza Kuti Zimenezi Zichitike”
N’chifukwa chiyani gulu lasiya kufotokoza zinthu m’njira yosavuta?
Kodi ‘Mudzakhalabe Maso’?
Nkhaniyi ikusintha zinthu zina zimene tinkakhulupirira zokhudza fanizo la Yesu la anamwali 10. Ikungofotokoza mfundo yaikulu imene tikuphunzira pa fanizoli.
Mafunso Ochokera kwa Owerenga
N’chifukwa chiyani masiku ano mabuku anthu safotokoza kwambiri kuti zinthu zotchulidwa m’Baibulo zimaimira zinazake?
Kodi Tikuphunzira Chiyani pa Fanizo la Matalente?
Nkhaniyi ikusintha zinthu zina zimene tinkazikhulupirira pa fanizo la matalente.
Tizithandiza Abale a Khristu Mokhulupirika
Kodi nkhosa zimathandiza bwanji abale a Khristu?
Kodi N’zothekadi Kukwatira Kapena Kukwatiwa “Mwa Ambuye”?
Anthu amene amatsatira malangizo a Yehova amasangalala ndiponso kudalitsidwa.


text:
Mayankho a Mafunso 10 Omwe Achinyamata Amadzifunsa
Pezani malangizo othandiza kuti zinthu zikuyendereni bwino.
FUNSO LOYAMBA
Kodi Ndimayendera Mfundo Ziti?
Kudziwa mfundo zimene mumayendera, zimene mumachita bwino, zimene mumalakwitsa komanso zolinga zanu kungakuthandizeni kuti muzisankha bwino zochita mukapanikizika.
FUNSO LACHIWIRI
Kodi Ndiyeneradi Kudandaula Ndi Mmene Ndimaonekera?
Kodi mumakhumudwa mukadziyang’anira pagalasi? Kodi ndi zinthu ziti zimene muyenera kusintha?
FUNSO LACHITATU
Kodi Ndingatani Kuti Ndizilankhulana Bwino ndi Makolo Anga?
Mfundo zimene zili m’nkhaniyi zingakuthandizeni kuti muzilankhulana bwino ndi makolo anu
FUNSO LA 4
Kodi Ndizitani Ndikalakwitsa Zinazake?
Tsiku lina mudzalakwitsa zinazake ndipo aliyense amalakwitsa ndithu. Koma kodi muyenera kutani zimenezi zikachitika?
FUNSO LA 5
Kodi Ndingatani Anthu Ena Akamandivutitsa Kusukulu?
Pali zimene mungachite kuti anzanu asiye kukuvutitsani.
FUNSO LA 6
Ndingatani Kuti Ndisamangotengera Zochita za Anzanga?
Nthawi zina zingakhale zovuta kuti munthu alimbe mtima n’kuchita zolondola.
FUNSO LA 7
Kodi Ndingatani Ngati Wina Akundikakamiza Kuti Ndigone Naye?
Onani mavuto amene achinyamata amakumana nawo ngati achita chiwerewere.
FUNSO LA 8
Kodi Ndiyenera Kudziwa Chiyani Zokhudza Anthu Ogwiririra?
Nthawi zambiri achinyamata ndi amene amagwiriridwa. Kodi mungatani ngati izi zitakuchitikirani?
FUNSO LA 9
Kodi N’zoona Kuti Zamoyo Zinachokera ku Zinthu Zina?
Kodi zoona n’ziti?
FUNSO LA 10
Kodi Baibulo Lingandithandize Bwanji?
Anthu ambiri amaganiza kuti Baibulo ndi buku la nthano, lachikale kapena lovuta kumvetsa. Koma zimenezi si zoona.


text:
ZIMENE BAIBULO LIMANENA
Mowa
Kodi kumwa mowa n’kulakwa?
‘Vinyo amasangalatsa mtima wa munthu. Nkhope ya munthu imasalala ndi mafuta, komanso chakudya chimakhutiritsa mtima wa munthu.’
—Salimo 104:15.
ZIMENE ANTHU AMANENA
M’mayiko ambiri, anthu amaona kuti kumwa mowa si vuto ndipo amamwa mowa ngakhale pa nthawi ya chakudya. Koma m’mayiko ena amaletsa kumwa mowa. Kodi n’chifukwa chiyani anthu amasiyana maganizo pa nkhani imeneyi? Anthu amaona zinthu mosiyana chifukwa cha kusiyana chikhalidwe, thanzi, chipembedzo komanso zinthu zimene zimawadetsa nkhawa.
ZIMENE BAIBULO LIMANENA
Baibulo silimaletsa kumwa mowa koma limaletsa kuledzera komanso kumwa kwambiri mowa. (1 Akorinto 6:9, 10) Kuyambira kale kwambiri atumiki a Mulungu, amuna ndi akazi omwe, ankamwa vinyo yemwe amatchulidwa nthawi zoposa 200 m’Baibulo. (Genesis 27:25) Lemba la Mlaliki 9:7 limati: “Ukadye chakudya chako mokondwera ndi kumwa vinyo wako ndi mtima wosangalala.” Chifukwa chakuti vinyo amapangitsa kuti munthu azisangalala, nthawi zambiri ankamwedwa pakakhala zochitika zapadera, mwachitsanzo ukwati. Pa ukwati wina, Yesu Khristu anachita chozizwitsa chake choyamba pamene anasandutsa madzi kukhala “vinyo wabwino.” (Yohane 2:1-11) Nthawi zina, vinyo ankagwiritsidwanso ntchito ngati mankhwala.—Luka 10:34; 1 Timoteyo 5:23.
Kodi Baibulo limanena kuti tizimwa vinyo kapena mowa wochuluka bwanji?
“[Musakhale] akapolo a vinyo wambiri.”
—Tito 2:3.
DZIWANI IZI
Chaka chilichonse mabanja ambiri amakumana ndi mavuto osiyanasiyana chifukwa chakuti kholo limodzi kapena onse amamwa mowa kwambiri. Ngozi zambiri, makamaka za pamsewu zimachitika chifukwa chakumwa mowa kwambiri. Ndipo ngati munthu ali ndi chizolowezi chomwa mowa kwambiri, n’kupita kwa nthawi mowawo umatha kumuwononga ubongo, mtima, chiwindi komanso m’mimba.
ZIMENE BAIBULO LIMANENA
Mulungu amafuna kuti tizidziletsa pa nkhani ya zakudya komanso zakumwa. (Miyambo 23:20; 1 Timoteyo 3:2, 3, 8) Mulungu sasangalala ndi munthu amene amadya komanso kumwa kwambiri. Baibulo limati: “Vinyo ndi wonyoza. Chakumwa choledzeretsa chimasokosera ndipo aliyense wosochera nacho alibe nzeru.”—Miyambo 20:1.
Njira imodzi imene mowa ungasocheretsere munthu ndi yakuti amayamba mosavuta kuchita makhalidwe oipa. Lemba la Hoseya 4:11, limati: “Vinyo wakale ndi vinyo wotsekemera zimawononga nzeru za munthu.” Munthu wina dzina lake John, anamvetsa tanthauzo la lemba limeneli nkhwangwa ili m’mutu. * Atakangana ndi mkazi wake, John anapita ku hotelo kumene anakaledzera koopsa kenako n’kuchita chigololo. Zimenezi zitachitika John anakhumudwa komanso kudziimba mlandu ndipo analonjeza kuti sadzachitanso. Ngati munthu amamwa mowa kwambiri akhoza kuwononga thanzi lake, kuchita makhalidwe oipa komanso kusokoneza ubwenzi wake ndi Mulungu. N’chifukwa chake Baibulo limanena kuti anthu amene amamwa mowa kwambiri sadzapeza moyo wosatha.—1 Akorinto 6:9, 10.
Kodi ndi nthawi iti imene munthu sayenera kumwa mowa?
“Wochenjera ndi amene amati akaona tsoka amabisala, koma anthu osadziwa zinthu amangopitabe ndipo amalangidwa.”
—Miyambo 22:3.
DZIWANI IZI
Buku lina linanena kuti “mowa uli ngati mankhwala osokoneza bongo” (World Book Encyclopedia). Choncho, nthawi zina munthu sayenera kumwa mowa ngakhale pang’ono.
ZIMENE BAIBULO LIMANENA
Nthawi zambiri anthu amakumana ndi mavuto ena chifukwa chomwa mowa pa nthawi yolakwika. N’chifukwa chake Baibulo limanena kuti: “Chilichonse chili ndi nthawi yake.” Choncho, pali nthawi yoti munthu sayenera kumwa mowa. (Mlaliki 3:1) Mwachitsanzo, m’mayiko ena munthu akakhala kuti sanakwanitse zaka zinazake saloledwa kumwa mowa. Nthawi zinanso, munthu amene wakhala akumwa mowa kwambiri ndipo akuyesetsa kuti asiye, sayenera kumwa mowa olo pang’ono. Ndipo nthawi zina munthu sayenera kumwa mowa ngati akumwa mankhwala omwe sagwirizana ndi mowa. Anthu ambiri amaonanso kuti ndi bwino kuti asamwe mowa akakhala kuti akufuna kupita kuntchito kapena akakhala kuntchitoko. Zimenezi zimathandiza kwambiri ngati amagwiritsira ntchito makina oti akhoza kuwavulaza. Anthu anzeru amayesetsa kusamalira thanzi lawo chifukwa amaona kuti moyo ndi mphatso yochokera kwa Mulungu. (Salimo 36:9) Choncho, tikamatsatira mfundo za m’Baibulo pa nkhani ya mowa, timasonyeza kuti timalemekeza mphatso ya moyo.
^ ndime 11 Dzina lasinthidwa.


text:
CHIGAWO 8
Kodi Imfa ya Yesu Imakukhudzani bwanji?
Yesu anafa kuti ife tikhale ndi moyo. Yohane 3:16
Patapita masiku atatu Yesu atamwalira, amayi ena anapita kumanda ake ndipo sanapezeko kanthu. Yehova anali ataukitsa Yesu.
Kenako Yesu anaonekera kwa atumwi ake.
Inde, Yehova anaukitsa Yesu kuti akhale mngelo wamphamvu ndipo anam’patsa moyo umene sungafe. Ophunzira a Yesu anamuona pamene iye ankapita kumwamba.
Mulungu anaukitsa Yesu ndipo anamuika kukhala Mfumu ya Ufumu wa Mulungu. Danieli 7:13, 14
Yesu anapereka moyo wake dipo kuti awombole anthu. (Mateyu 20:28) Kudzera mu dipo limenelo, Mulungu wakonza zoti tidzakhale ndi moyo wosatha.
Yehova anasankha Yesu kukhala Mfumu kuti alamulire dziko lapansi. Iye adzalamulira limodzi ndi anthu okhulupirika okwanira 144,000 amene amaukitsidwa kuchokera padziko lapansi kupita kumwamba. Yesu pamodzi ndi anthu 144,000 amenewo adzalamulira m’boma lakumwamba, kapena kuti, Ufumu wa Mulungu.—Chivumbulutso 14:1-3.
Ufumu wa Mulungu udzabweretsa paradaiso padziko lapansi. Ndipo sipadzakhalanso nkhondo, chiwawa, umphawi ndiponso njala. Anthu adzakhala osangalala kwambiri.—Salimo 145:16.
Onaninso
Kodi Yesu Khristu Ndani?
Dziwani chifukwa chake Yesu anafa, tanthauzo la mawu akuti dipo, komanso zimene Yesu akuchita panopa.
Kodi Ufumu wa Mulungu N’chiyani?
Kodi Mfumu ya Ufumu wa Mulungu ndani, ndipo Ufumuwo udzachita zotani?


text:
GAWO 23
Uthenga Wabwino Unafalikira
Paulo anayenda maulendo apanyanja ndi pamtunda popita kukalalikira
PAULO atakhala Mkhristu, ankalalikira mwakhama uthenga wabwino wa Ufumu wa Mulungu. Chifukwa cha ntchito imeneyi, Paulo amene kale ankazunza Akhristu, nayenso anayamba kuzunzidwa kwambiri. Mtumwi wakhama ameneyu anayenda maulendo ambirimbiri opita kukalalikira ndipo anapita m’madera a kutali kukafalitsa uthenga wabwino wa Ufumu wa Mulungu, umene udzakwaniritsa cholinga choyambirira cha Mulungu chokhudza anthu.
Pa ulendo wake woyamba wokalalikira, Paulo anafika mumzinda wa Lusitara ndipo anachiritsa munthu amene anabadwa ali wolumala. Khamu la anthu linayamba kufuula kuti Paulo ndi Baranaba, mnzake amene ankayenda naye, ndi milungu. Amuna awiriwa anayesetsa kuletsa anthu amene ankafuna kupereka nsembe kwa iwo kuti asachite zimenezo. Kenako molimbikitsidwa ndi adani a Paulo, khamu la anthu lomwelo linamuponya miyala ndipo anamusiya poganiza kuti wafa. Paulo anapulumuka chiwembucho ndipo patapita nthawi anabwerera kumzinda womwewo kukalimbikitsa ophunzira a kumeneko.
Akhristu ena achiyuda ankanena kuti Akhristu amene sanali Ayuda ayenera kumatsatira mfundo zina za m’Chilamulo cha Mose. Choncho, Paulo anapita kwa atumwi ndi akulu ku Yerusalemu kukawauza nkhani imeneyi. Atumwi ndi akuluwo ataona bwino nkhaniyi pogwiritsa ntchito Malemba komanso motsogoleredwa ndi mzimu woyera wa Mulungu, analemba makalata kumipingo ndipo anawauza kuti azipewa kulambira mafano, kudya magazi komanso nyama yosakhetsa magazi ndiponso azipewa dama. N’zoona kuti malamulo amenewa anali ‘ofunika’ koma kuti munthu awatsatire, samachita kufunikira kutsatira Chilamulo cha Mose.—Machitidwe 15:28, 29.
Pa ulendo wake wachiwiri wokalalikira, Paulo anafika kumzinda wa Bereya, umene unali m’dziko limene masiku ano limatchedwa Greece. Ayuda amene ankakhala kumeneko anasangalala kwambiri ndi uthenga wake ndipo ankafufuza m’Malemba tsiku ndi tsiku kuti atsimikize zimene iye ankaphunzitsazo. Kenako Paulo anakakamizika kuchoka n’kupita ku Atene chifukwa chotsutsidwa. Iye analankhula mfundo zogwira mtima pamaso pa anthu ophunzira kwambiri a ku Atene, ndipo zimene ananena pa nthawiyi zimatipatsa chitsanzo cha mmene tingalankhulire mosamala, mozindikira komanso momveka bwino.
Atamaliza kuyenda ulendo wake wachitatu wokalalikira, Paulo anapita ku Yerusalemu. Atafika kukachisi, Ayuda ena anayambitsa chipolowe ndipo ankafuna kumupha. Koma asilikali achiroma anamutenga ndi kuyamba kumufunsa mafunso. Popeza kuti iye anali nzika ya dziko la Roma, anakaonekera pamaso pa bwanamkubwa wachiroma dzina lake Felike. Komabe, Ayuda analibe umboni wokwanira pa milandu imene ankamuneneza. Patapita nthawi, iye anakaonekera pamaso pa bwanamkubwa wina wachiroma dzina lake Fesito. Kumeneko Paulo anakana kuti akaweruzidwe ndi Ayuda ndipo anati: “Ndikupempha kuti ndikaonekere kwa Kaisara!” Ndipo Fesito anamuyankha kuti: “Udzapitadi kwa Kaisara.”—Machitidwe 25:11, 12.
Kenako Paulo anapita naye ku Italiya pa ngalawa kuti akaweruzidwe. Pa ulendowu ngalawa yawo inasweka ndipo anaima pachilumba cha Melita poyembekezera kuti nyengo yachisanu ithe. Atafika ku Roma, anakhala zaka ziwiri m’nyumba ya lenti. Ngakhale kuti asilikali ankamulondera, mtumwi wachangu ameneyu, anapitiriza kulalikira za Ufumu wa Mulungu kwa anthu onse amene ankabwera kudzamuona.


text:
MFUNDO ZOTHANDIZA MABANJA | KULERA ANA
Kodi Mungatani Kuti Musamangopatsa Mwana Wanu Chilichonse Chimene Akufuna?
VUTO LIMENE LIMAKHALAPO
Tiyerekeze kuti mwana wanu akufuna kuti mum’patse zinazake ndipo mwamukaniza. Koma akukakamirabe ngakhale kuti mwayesera umu ndi umu kumuletsa. Zimenezi zikukupsetsani mtima ndipo mukuganiza zongom’patsa zimene akufunazo kuti asiye kukuvutitsani.
Komatu n’zotheka kukaniza mwana zimene akufuna ngakhale atakhala kuti akukakamira. Choyamba tiyeni tikambirane zimene muyenera kudziwa pa nkhaniyi.
ZIMENE MUYENERA KUDZIWA
Kukaniza mwana zinazake, si nkhanza. Makolo ena amaona kuti si bwino kungokaniza mwana zimene akufuna. Amaona kuti ndi bwino kuchita kumupempha kapena kukambirana naye n’kumufotokozera bwinobwino chifukwa chake akumukaniza. Amaonanso kuti kukaniza mwana zinazake kungakwiyitse mwanayo.
N’zoona kuti mwana sasangalala mukamukaniza zimene akufuna. Komabe zimamuphunzitsa mfundo yofunika kwambiri yakuti, si zinthu zonse zomwe munthu amafuna zimene zimatheka. Koma mukamangopatsa mwana wanu chilichonse chifukwa choti akuumirira, zingapangitse kuti asamakumvereni ndipo akafuna chinthu akhoza kumakuvutitsani podziwa kuti pamapeto pake muvomera. Zimenezi zingapangitse kuti mwanayo asamakulemekezeni poona kuti simuchedwa kusintha maganizo.
Kukaniza mwana zinazake kungadzamuthandize akadzakula. Mwana akamakanizidwa zimene akufuna zimamuthandiza kuti akhale wodziletsa. Zimenezi zingamuthandize kuti akamakula asamangotengera zochita za anzake monga kugwiritsa ntchito mankhwala osokoneza bongo kapena kuchita chiwerewere.
Mukamapewa kupatsa mwana wanu chilichonse chimene akufuna, zingadzamuthandize akadzakula. David Walsh ananena kuti: “Anthu akuluakulufe sitipeza chilichonse chimene tikufuna. Choncho si bwino kupatsa ana athu chilichonse chomwe akufuna, chifukwa tikamachita zimenezi ndiye kuti tikuwaphunzitsa kuti angathe kupeza chilichonse chimene akufuna.” *
ZIMENE MUNGACHITE
Cholinga chanu chizikhala kuthandiza mwanayo kuti akule bwino. Makolo ambiri amafuna kuphunzitsa mwana wawo kuti akadzakula adzakhale wodziletsa. Koma ngati mumapatsa mwana wanu chilichonse chimene akufuna, cholinga chimenechi sichingakwaniritsidwe. Baibulo limasonyeza kuti munthu ‘wosasatitsidwa kuyambira ali mwana, akadzakula adzakhala wosayamika.’ (Miyambo 29:21) Choncho njira ina yophunzitsira mwana, ndi kusam’patsa zimene akufuna. Mwanayo sangafe kapena kudwala chifukwa cha zimenezi. M’malomwake zidzamuthandiza akadzakula.—Lemba lothandiza: Miyambo 19:18.
Mukamamuletsa zinazake, muzinena motsimikiza. Musaiwale kuti inu ndi mwana wanuyo si inu ofanana. Choncho palibe chifukwa choti mukafuna kumukaniza kanthu, muzitsutsanatsutsana za nkhaniyo. Sikuti iyeyo amafunika kuvomereza kaye. N’zoona kuti akamakula adzafunika ‘kuphunzitsa mphamvu zake za kuzindikira kuti azitha kusiyanitsa choyenera ndi chosayenera.’ (Aheberi 5:14) Choncho palibe vuto ngati nthawi zina mutamakambirana naye. Komabe palibe chifukwa choti nthawi zonse mukafuna kukaniza mwana wanuyo zinazake muzikambirana naye. Mukamakangana kapena kutsutsana kwambiri pa nkhani inayake, mwanayo amayamba kuganiza kuti mukumupempha ndipo ali ndi ufulu wokana ngati sakugwirizana nazo.—Lemba lothandiza: Aefeso 6:1.
Musamasinthe maganizo. Mukakaniza mwana wanu zinazake, angayambe kuvuta kapena kuchonderera pofuna kudziwa ngati mwatsimikizadi. Kodi zikatere mungatani? Buku lina linati: “Mungachite bwino kuchokapo. Mwinanso mungamuuze kuti, ‘Ngati ukufuna kulira palibe vuto, koma usalilire pano chifukwa sindikufuna kuti uzindisokosera. Upeze malo oti uzikalilirako ndipo ukamabwera kuno ukhale utatonthola.’” (Loving Without Spoiling) Poyamba zingakhale zovuta kumuuza mwana zimenezi. Nayenso mwanayo angaone ngati mukumuchitira nkhanza. Koma akaona kuti mwatsimikiza, sangachitenso makani.—Lemba lothandiza: Yakobo 5:12.
Musamakanize mwana chinthu pongofuna kusonyeza kuti ndinu kholo lake
Musamangomukaniza zilizonse. Komabe si bwino kukaniza mwana chinthu pongofuna kusonyeza kuti ndinu kholo lake. M’malomwake muzikhala wololera. (Afilipi 4:5) Nthawi zina mungam’patse zimene akufuna. Mungachite izi ngati mukuona kuti simukuchita zimenezi chifukwa choti mwanayo akuvutitsa kapenanso ngati zimene akufunazo sizolakwika.—Lemba lothandiza: Akolose 3:21.
^ ndime 10 Mawu amenewa achokera m’buku lakuti, No: Why Kids—of All Ages—Need to Hear It and Ways Parents Can Say It.
Onaninso
Zimene Mungachite Mwana Akayamba Kuvuta
Kodi mungachite chiyani mwana wanu atayamba kuvuta? Baibulo lili ndi malangizo omwe angakuthandizeni kuthana ndi vuto limeneli.
Mmene Mungalerere Ana Anu Kuti Asakhale Odzikonda
Werengani nkhaniyi kuti mudziwe njira zitatu zimene zingathandize kuti ana anu asakhale odzikonda.
Mungaphunzitse Bwanji Mwana Wanu Kuti Azikumverani?
Kodi inuyo simugwirizana ndi mwana wanu ndipo nthawi zambiri mumangochita zomwe mwanayo akufuna? M’nkhaniyi muli mfundo 5 zomwe zingathandize makolo kulera bwino ana awo.